"Avropa Şurasının işi standartların müəyyən olunması ilə məhdudlaşmamalıdır" » www.7GUN.az\n"Avropa Şurasının işi standartların müəyyən olunması ilə məhdudlaşmamalıdır"-Kristof Puarel\nNoyabrın 15-16-da Bakıda "Hüquqşünasların rolu və müstəqilliyi: müqayisəli perspektivlər" beynəlxalq konfransı keçirilir. Tədbiri Avropa Şurası təşkil edib.\nAvropa Şurası İnsan Hüquqları Direktorluğunun rəhbəri Kristof Puarel konfransı açarkən deyib ki, tədbir Avropa İnsan Hüquqları Konvensiyasının və Strasburq məhkəməsi presedent hüququnun Azərbaycanda tətbiqinə yönəlib.\nMüstəqil hüquqşünaslar ədalət mühakiməsi sistemi və geniş ictimaiyyət arasında vasitəçi kimi əsas rol oynayırlar. Onlar ədalət mühakiməsinin insanlar üçün işləməsi üçün məsuliyyət daşıyırlar. Onlar yalnız o halda işləyə bilər ki, xüsusi statusa və müdafiəyə, zəruri kvalifikasiyaya malik olsunlar.\nBununla bağlı bir çox ölkələrdə, o cümlədən Azərbaycanda çox iş görülməlidir. Vəkillərin fəaliyyətinə məhdudiyyətlər, hələ təzyiqləri, təhdidləri, onların işinə müdaxiləni demirik, ciddi narahatlıq doğurur və Avropa Şurası ölkəsində bunların yeri ola bilməz, Puarel qeyd edib.\nAvropa İnsan Hüquqları Konvensiyası və Avropa məhkəməsinin presedent praktikası hüquqşünasların xüsusi rolunu tanıyır. 2000-ci ildə Nazirlər Komitəsi vəkil peşəsinin azadlıq standartlarını müəyyən edib ki, üzv dövlərlər tərəfindən bunlara əməl olunmalıdır.\n"Avropa Şurasının işi standartların müəyyən olunması ilə məhdudlaşmamalıdır. Biz hər gün üzv ölkələrdə bizim standartların tətbiqi üzərində işləyirik və Azərbaycan ististna deyil.\nVəkillikdə miqyaslı islahatları nəzərə alsaq, Azərbaycan Vəkillər Assosiasiyasının bir sıra ciddi problemləri var. Biz bu məsələlər, həmçinin hüquqşünasların müstəqilliyi və kvalifikasiyası kimi məsələlər üzrə açıq dialoq aparırıq", - o vurğulayıb.\n"Azərbaycanda həlli tələb olunan əsas uzunmüddətli problemlərdən biri odur ki, ölkədə əhali üzrə adambaşına düşən vəkillərin nisbəti ən aşağıdır: 100 000 əhaliyə 10 nəfər düşür. Bu, Avropa üzrə orta göstəricidən (100 000 nəfərə 147) 15 dəfə (!) azdır", - o bildirib.\nAzərbaycanda çox iş görülməlidir. Milli qanunvericilik və praktika Avropa standartlarına və qabaqcıl praktikaya uyğunlaşdırılmalıdır.\nAvropa Şurası bütün aspektlər: hüquqşünasların və vəkillər assosiasiyalarının müstəqilliyi, peşə sərbəstliyi, dövlətin müdaxilə etməməsi, keyfiyyətli tədris üzrə milli standartlarn artırılması üçün sizin səylərinizi dəstəkləməyə hazırdır", - K.Puarel vurğulayıb.


KəHRƏba islam İnqilabının Böyük Rəhbəri cənab Ayətullah Seyid Əli Xameneinin çıxışlarından seçmələr\nYüklə 291,47 Kb.\nölçüsü 291,47 Kb.\nŞƏHADƏT GÜNƏŞİ İslam İnqilabının Böyük Rəhbəri cənab Ayətullah Seyid Əli Xameneinin çıxışlarından seçmələr\nTərtib edən:......................................Hadi Ülya\nSöhbət Allah liqasından və Allahla görüşdən gedir.\nİnsanın yaranmasının, “Sən (ölənə qədər) Rəbbinə doğru çalışıb çapalayırsan“ sözünün, bütün bu fəaliyyət və zəhmətlərin məqsədi budur: “Sən Ona qovuşacaqsan!“\nƏgər kimsə Allah liqasını vətən seçmişsə, "bizimlə gəlsin”, Hüseynlə (ə) birgə yola düşsün, evdə oturmaq olmaz!\nDünyadan və dünya nemətlərindən yapışmaq və Hüseyn (ə) yolundan xəbərsiz qalmaq olmaz!\nBu yola düşmək bizim daxilimizdən, nəfsimizdən və nəfsin paklığı ilə başlayır, sonra cəmiyyətə və dünya miqyasına çatır.\nMəhərrəm ayı ərəfəsində ruhani və vaizlərlə görüşdəki çıxışdan: 1995.\nHüseyn ibn Əlinin (ə) adı qəribə addır.\nDuyğusal baxımdan yanaşdıqda görürsünüz ki, o imamın adı inanclı müsəlmanların qəlbini maqnit və kəhrəba kimi özünə cəzb etmək xüsusiyyətinə malikdir.\nDüzdür, müsəlmanların arasında buna malik olmayanlar və əslində İmam Hüseyn (ə) inancından bəhrəsiz qalanlar var. Digər tərəfdən, bu ailənin şiələri sayılmayan şəxslər də var. Lakin onların arasında elələri də var ki, Hüseynin (ə) adı gözlərini yaşardır, qəlblərini coşdurur. Allah-Taala İmam Hüseynin (ə) adına elə təsir bəxş etmişdir ki, bu ad çəkiləndə biz İran xalqının və digər şiə xalqların ürəyinə və canına mənəvi bir hal hakim olur. Bu o müqəddəs adın duyğusal mənasıdır. Əvvəldən də agah insanlar arasında belə olmuşdur. Rəvayətlərdən, tarixdən və əsərlərdən anlaşılana əsasən, əziz Peyğəmbərin (s) və Əmirəl-mömininin (ə) evində, onların yaşadığı yerdə bu əziz varlıq bu xüsusiyyətə malik olmuş, ona məhəbbət və eşq bəslənmişdir. Bu gün də belədir.\nİslam İnqilabının Böyük Rəhbəri və Ali Baş Komandanın Keşikçi Günü münasibəti ilə İslam İnqilabının Keşikçilər Korpusunun komandirləri, məsul işçiləri və şəxsi heyəti, həmçinin polislər və İslam inqilabı əlilləri ilə görüşündəki çıxışından: 1995.\nİnsan vacib əməli və vəzifəni yerinə yetirməlidir. Lakin bu iş böyük bir problemə, misal üçün, bir çoxlarının öldürüləcəyinə bais olsa, daha vəzifəsi olmadığını düşünür. Siz görün İmam Hüseynin (ə) qarşısında hər bir yaxıngörən insanı yoldan saxlaya bilən belə şəriət üzrləri nə qədər olmuşdur; biri o birindən sonra qarşıya çıxırdı. Əvvəlcə Kufə xalqının üz çevirməsi və Müslimin öldürülməsi hadisəsi baş verdi. Fərz edək burada İmam Hüseyn (ə) buyurmalı idi ki, bu, şəriət baxımından üzrlü səbəbdir və vəzifə boynumuzdan götürülür. Biz istəyirdik Yezidlə beyət etməyək, amma bu vəziyyətlə mümkün deyil, xalq da dözmür. Deməli, vəzifə götürülmüşdür və məcbur qalıb beyət etməliyik.\nBöyük Rəhbərin İmam Xomeyninin məqbərəsindəki izdihamlı toplantıda çıxışından: 1996.\nAşura sırf tarixi hadisə deyildi. Aşura bir mədəniyyət, davamlı bir düşüncə və İslam ümməti üçün daimi örnək idi.\nHəzrət Əbu Abdullah (ə) öz dövründə tam aydın əqli və məntiqi izahı olan bu hərəkəti ilə İslam ümməti üçün bir nümunə yazıb qoydu.\nBu nümunə təkcə şəhid olmaq deyil, mürəkkəb və çox dərin bir şeydir.\nHəzrət Əbu Abdullahın (ə) hərəkətində üç element vardır:\nMəntiq və ağıl,\nQəhrəmanlıq və izzət,\nİslam İnqilabının Böyük Rəhbərinin məhərrəm ayı ərəfəsində ruhani və təbliğatçılarla görüşdəki çıxışından: 2006.\nBu hərəkətdə məntiq və ağıl elementi o həzrətin, bu hərəkətin başlanmasından öncə Mədinədə olduğu zamandan şəhidlik gününə qədərki sözlərində görünür. Bu nurlu kəlamların hər bir cümləsi möhkəm bir məntiqi bəyan edir. Bu məntiqin xülasəsi odur ki, şərait mövcud və münasib olduqda müsəlmanın vəzifəsi addım atmaqdır; bu addımın ən yüksək mərhələlərdə təhlükəsi olsun, yaxud olmasın. Ən böyük təhlükə odur ki, insan özünün və əzizlərinin canını, özünün yaxın namuslarını - həyat yoldaşını, bacısını, övladlarını və qızlarını ixlasla meydana aparsın və əsirliyə məruz qoysun. Bunlar çox təkrar olunduğundan bizə adi görünür, halbuki bu sözlərin hər biri oyadıcıdır. Odur ki, hətta bu həddə təhlükə olmasa da, bu xəttə münasib addım üçün şərait mövcud olduqda insan addım atmalı və dünya onun qarşısını almamalıdır; nəyisə nəzərə almaq və mühafizəkarlıq insana mane olmamalıdır; fiziki ləzzət, rahatlıq və asayiş insanın yolunu kəsməməlidir. İnsan hərəkət etməlidir. Əgər hərəkət etməsə, deməli, onun imanının və İslamının sütunları yerində deyil. "Həqiqətən Allahın Rəsulu belə buyurub: “Kim Allahın haramını halal edən zalım bir hökmdarla üzləşsə, lakin əməli və sözü ilə ona etiraz etməsə, Allahın haqqıdır ki, bu şəxsi də o zalımı daxil etdiyi yerə (cəhənnəmə) daxil etsin”. Məntiq budur. Dinin bünövrəsi təhlükəyə düşdükdə siz bu təhlükəli hadisənin qarşısında sözlə və işlə müdaxilə etməsəniz, (sizin kimi) məsuliyyətsiz və öhdəliksiz insanı qarşı tərəfin - yəni həmin hegemonun və zalımın vəziyyətinə düçar etmək Allahın haqqıdır.\nHüseyn ibn Əli (ə) bu işin aqibətini bilirdi. Belə düşünmək olmaz ki, o həzrət hakimiyyətə - sözsüz ki, o hakimiyyətin məqsədi müqəddəsdir – gəlmək üçün gözlərini bağlayıb hərəkət etdi. Xeyr, bir ziyalınüma baxışın bizi buna çəkməsinə əsla lüzum yoxdur. Xeyr, dəqiq hesablara əsasən və imamətə xas aydın baxışla bu yolun aqibəti İmam Hüseynə (ə) bəlli idi. Lakin məsələ o qədər əhəmiyyətlidir ki, Hüseyn ibn Əli (ə) kimi qiymətli bir şəxs bu məsələ ilə rastlaşdıqda öz canını ixlasla meydana aparmalıdır. Bu, qiyamətə qədər bütün müsəlmanlara aiddir. Buna əməl də olunmuşdur, yalnız nümunə göstərmək üçün yazı lövhəsinə yazılan və sonra pozulan bir dərs olmamışdır. Bu, İslam tarixinin alnında ilahi rənglə qeyd olundu; çağırdı, cavab aldı, bu günə qədər də alır.\nİkinci element qəhrəmanlıqdır. Yəni lazım olan bu mücahidlik gərək İslam izzəti ilə edilsin. Çünki "izzət Allaha, onun Rəsuluna (s) və möminlərə məxsusdur". Müsəlman həmin hərəkətdə və mücahidlikdə də özünün və İslamın izzətini qorumalıdır. Məzlumluğun zirvəsində də çöhrəyə baxsan, qəhrəman və izzətli bir çöhrədir. Əgər öz müasir tariximizin müxtəlif siyasi və hərbi mübarizələrinə baxsanız, görərsiniz ki, hətta əlinə tüfəng alıb fiziki müharibəyə atılanlar da bəzən özlərini alçaltmışlar. Lakin Aşura məntiqində belə bir şey yoxdur. Hüseyn ibn Əli (ə) bir gecə möhlət aldıqda da izzətlə möhlət alır, “kömək edən varmı?” - deyə yardım istəyəndə də izzət və iqtidar mövqeyindən deyir. Mədinə-Kufə yolunda müxtəlif insanlarla rastlaşdıqda, onlarla danışdıqda və bəzilərindən kömək istədikdə də zəiflik və gücsüzlük mövqeyindən istəmir. Bu da başqa bir dəyərli elementdir. Bu element Aşura yolçularının öz proqramlarında yerləşdirdikləri bütün mücahidliklərdə nəzərə alınmalıdır. Bütün mücahid hərəkətlər – istər siyasi, istər təbliğat, istər canını fəda etməyin lazım olduğu hərəkətlər izzət mövqeyindən olmalıdır.\nAşura günü Feyziyyə mədrəsəsində imamın simasına baxın:\nNə silahlı əsgəri, nə bir gülləsi olan ruhani elə izzətlə danışır ki, onun izzətinin ağırlığı düşmənin dizini qatlayır.\nBu, izzət mövqeyidir. İmam həmişə belə idi:\nTənha, yalqız, dəstəsiz, lakin izzətli.\nBu bizim Böyük İmamımızın siması idi.\nAllaha şükür edək ki, biz bu zamanda yaşadıq. Allah dəfələrlə və illərlə dediyimizin, oxuduğumuzun və eşitdiyimizin real nümunəsini gözlərimiz önündə göstərdi. Biz öz gözlərimizlə onu gördük. O bizim Böyük İmamımız idi.\nÜçüncü element duyğudur. Yəni həm hadisənin özündə, həm də davamında duyğu təyinedici bir rol yaratmışdır. Bu, Aşura və şiə cərəyanı ilə digər cərəyanlar arasında sərhədin yaranmasına bais oldu. Aşura hadisəsi quru və yalnız məntiqi hadisə deyil, onda eşqlə, məhəbbətlə, rəhmlə və ağlamaqla yanaşı olan emosiya da var. Emosiyanın gücü böyükdür. Odur ki, bizə ağlamağı, ağlatmağı və hadisəni izah etməyi tapşırırlar. Zeynəb-Kübra (ə) Kufə və Şamda məntiqli danışır, lakin mərsiyə oxuyur; İmam Səccad (ə) Şamda minbər üzərində elə qüdrətlə və möhkəm şəkildə Əməvi hakimiyyətinin başından vurur, lakin mərsiyə oxuyur. Bu mərsiyəxanlıq bu günədək davam edir və əbədi olaraq davam etməlidir ki, emosiyalar cəlb olunsun. Emosional mühitdə, eşq və məhəbbət vadisində digər yerlərdə anlaşıla bilməyən çoxlu həqiqətləri anlamaq olar.\nİran xalqının böyük inqilabında da Aşuranın, Hüseyn ibn Əlinin (ə) və məhərrəm hadisələrinin xatirəsinin əsaslı rolu vardır. Aşura mövzusu tükənməyən və əbədi bir mövzudur. Bu hadisə nə üçün İslam tarixində bu qədər böyük təsirlər qoymuşdur? Mənim fikrimcə Aşura məsələsi ona görə qeyri-adi əhəmiyyətə malikdir ki, bu hadisədə olan fədakarlıq və candan keçmək müstəsna bir fədakarlıqdır. İslam tarixinin əvvəlindən bu günədək həmişə müharibələr, şəhadətlər və fədakarlıqlar olmuşdur. Biz də öz dövrümüzdə mücahidlik edən, canından keçən və çətin şəraitə dözən çox insanlar görmüşük. Bizim bütün bu şəhidlərimiz, bütün bu əlillərimiz, əsir düşənlərimiz, onların ailələri və inqilabdan sonrakı illərdə, yaxud inqilab dövründə fədakarlıq edən digər şəxslər bizim gözümüz önündədirlər. Keçmişdə də belə hadisələr olmuşdur; tarixdə oxumusunuz. Lakin bu hadisələrin heç biri Aşura hadisəsi ilə müqayisəolunası deyil; hətta Bədr, Ühüd və erkən İslam çağının şəhidlərinin şəhadəti də. İnsan fikirləşəndə bizim bir neçə imamımızın dilindən şəhidlər ağasına müraciətlə “sənin (faciəli) günün kimi heç bir gün yoxdur” – sözünün nə üçün deyildiyini anlayır.\nİslam İnqilabının Böyük Rəhbərinin məhərrəm ayı münasibətilə xalqın müxtəlif təbəqələrilə görüşdəki çıxışından: 1992.\nAşura hadisəsinin əsas məğzi budur ki, hər yeri zülmətin, fəsadın və zülmün bürüdüyü bir dünyada Hüseyn ibn Əli (ə) İslamı xilas etmək üçün qiyam etdi və bu böyük dünyada heç kəs ona kömək etmədi. Hətta o həzrətin dostları, yəni hər biri bir cəmiyyəti bu meydana və Yezidlə mübarizəyə çəkə bilən şəxslər bəhanə ilə meydandan çıxdılar və qaçdılar; İbn Abbas bir cür, Abdullah ibn Zübeyr bir cür, səhabə və tabelərdən olan digər böyüklər də bir cür. Məşhur və adlı-sanlı şəxsiyyətlərin, təsir göstərə bilən və mübarizə meydanını qızışdıra bilən şəxslərin hər biri bir cür meydandan çıxdılar. Danışanda hamısı İslamı müdafiədən danışırdılar, lakin növbə əmələ çatdıqda gördülər ki, Yezidin hökuməti qəddar hökumətdir, rəhm etmir, sərt tədbirlərə qərar vermişdir. Odur ki, hər biri bir tərəfə qaçıb İmam Hüseyni (ə) tənha qoydular. Hətta öz işlərini üzrlü göstərmək üçün Hüseyn ibn Əlinin (ə) yanına gedib o həzrətə israrla deyirdilər ki, ağa, siz də qiyam etməyin, Yezidlə müharibəyə girişməyin.\nBu, tarixin qəribə bir ibrətidir.\nBöyüklərin qorxduğu yerdə, düşmənin çox qəddar simasını göstərdiyi yerdə, hamının, meydana qoşulacağı təqdirdə qərib meydanın onları udacağını hiss etdiyi yerdə, insanların içinin və daxilinin tanındığı yerdə, o zamanın olduqca çoxlu əhalisi olan bütün İslam dünyasında - bu böyük bir dünya idi, bu gün müstəqil və ayrı olan çoxlu müsəlman ölkələr o zaman bir ölkəni təşkil edirdilər - düşmənin qarşısında dayanmağa qərar verən, buna iradəsi və cürəti çatan şəxs Hüseyn ibn Əli (ə) idi.\nBu məzlumluqdur. Bu məzlumluq kiçilmə və alçalma deyil. İmam Hüseyn (ə) İslam tarixinin ən əzəmətli mübarizi və mücahididir. Çünki o belə bir meydanda dayandı, qorxmadı və cihad etdi. Lakin bu böyük insanın əzəməti qədər məzlumluğu da var. O, böyük olduğu qədər məzlumdur da. O, qürbət içərisində şəhadətə qovuşdu. Döyüş meydanına gedən, xalqın şüar dediyi, təriflədiyi, ətrafını özü kimi qəhrəman insanların əhatə etdiyi, yaralanacağı, yaxud şəhid olacağı təqdirdə xalqın onunla necə eşqlə rəftar edəcəyini bilən fədakar əsgərlə və dəliqanlı insanla qürbətdə, zülmətdə, tənha, köməksiz, xalq tərəfindən heç bir yardıma ümidi olmayan halda və düşmənin geniş təbliğatına rəğmən, dayanan, mübarizə aparan, Allahın qəza və qədərinə razı və Allah yolunda öldürülməyə hazır olan şəxs arasında fərq var. Kərbəla şəhidlərinin əzəməti bundadır. Onlar Allah və din yolunda cihaddan ibarət olan vəzifə hissi üçün düşmənin əzəmətindən qorxmadılar, öz tənhalıqlarından vahiməyə düşmədilər, saylarının az olmasını düşmən qarşısında qaçmağa səbəb bilmədilər. Bir insana, bir rəhbərə və bir xalqa əzəmət bəxş edən budur: düşmənin puç əzəmətindən qorxmamaq.\nSeyyidüş-şühəda (ə) bilirdi ki, şəhid olandan sonra düşmən cəmiyyətdə və ozamankı dünyada onun əleyhinə təbliğat aparacaq. İmam Hüseyn (ə) elə bir şəxs deyildi ki, zamanı və düşməni tanımasın. O, düşmənin hansı xəbisliklər törədəcəyini bilirdi. Eyni zamanda inamı və ümidi vardı ki, onun bu məzlumcasına və qəribcəsinə hərəkəti nəhayət düşməni həm qısa və həm uzun müddət üçün məğlub edəcək; elə də oldu.\nİmam Hüseynin (ə) məğlub olduğunu düşünmək səhvdir. Öldürülmək məğlub olmaq deyil. Müharibədə öldürülən şəxs məğlub sayılmır, öz məqsədinə çatmayan şəxs məğlub sayılır. İmam Hüseynin (ə) düşmənlərinin məqsədi İslamı və Peyğəmbərin (s) yadigarlarını yer üzündən silmək idi. Onlar məğlub oldular; çünki belə olmadı. İmam Hüseynin (ə) məqsədi isə İslam düşmənlərinin hər yeri istədikləri rəngə boyamaqdan ibarət olan yekdil proqramını iflasa uğratmaq, İslamın, onun məzlumluq və haqlılıq nidasının hər yerdə ucalması və nəhayət İslam düşməninin məğlub olması idi. Və belə də oldu.\nİmam Hüseyn (ə) həm qısa müddət üçün qalib oldu, həm də uzun müddət üçün.\nQısa müddət üçün belə oldu ki, bu qiyamın, o həzrətin məzlumcasına şəhadətinin və ailəsinin əsir olmasının özü Bəni-Üməyyə hökumətini zəiflətdi. Həmin hadisədən sonra İslam dünyasında – Mədinədə və Məkkədə bir-birinin ardınca bəzi hadisələr baş verdi və nəhayət Əbu Süfyan sülaləsinin məhvinə səbəb oldu. Üç-dörd ildən sonra Əbu Süfyan sülaləsi tamamilə sıradan çıxdı. Kim təsəvvür edərdi ki, İmam Hüseyni (ə) Kərbəlada məzlumcasına şəhid edən bu düşmən o imamın fəryadının əks-sədasına bu şəkildə məğlub olsun; özü də üç-dörd ildən sonra?! İmam Hüseyn (ə) uzun müddət üçün də qalib oldu. Siz İslam tarixinə baxsanız, görərsiniz ki, dünyada din nə qədər inkişaf etdi, İslam dini nə qədər kök saldı, İslam xalqları necə yarandılar və inkişaf etdilər, İslam elmləri necə inkişaf etdi, İslam fiqhi necə inikşaf etdi və nəhayət, əsrlər ötdükdən sonra bu gün İslam bayrağı dünyanın ən uca yerlərindən birində dalğalandı.\nAllah yolunun dünya qarşısında elə məzlumcasına dayanan, qanı tökülən, ailəsi əsir alınan mübarizi və mücahid şəxsi öz düşməninə qələbə çaldı. Bu, xalqlar üçün bir dərsdir. Buna görə müasir dünyanın hətta bəziləri müsəlman olmayan böyük rəhbərlərindən nəql edirlər ki, biz mübarizə yolunu Hüseyn ibn Əlidən (ə) öyrəndik. Bizim öz inqilabımız həmin nümunələrdən biridir. Bizim xalqımız da Hüseyn ibn Əlidən (ə) öyrəndi; anladı ki, öldürülmək məğlub olmaq demək deyil; anladı ki, zahirən qüdrətli düşmən qarşısında geri çəkilmək fəlakətə və bədbəxtliyə bais olur. Düşmən nə qədər əzəmətli olsa da, mömin cinah və mömin tərəf Allaha təvəkkül edib onun qarşısında cihada qalxsa, nəhayət düşmən məğlub olacaq və möminlər qalib. Bunu bizim xalqımız da anladı.\nKərbəla bizim daimi örnəyimizdir. Kərbəla düşmənin əzəməti qarşısında insanın tərəddüdə düşməməsi üçün bir misaldır. Bu, sınaqdan çıxmış bir örnəkdir. Düzdür, erkən İslam çağında Hüseyn ibn Əli (ə) 72 nəfərlə şəhadətə qovuşdu, lakin mənası bu deyil ki, kim Hüseynin (ə) yolunu gedirsə və kimlər mübarizə aparırlarsa, mütləq şəhid olmalıdırlar. Xeyr, İran xalqı Allahın lütfü ilə bu gün Hüseynin (ə) yolunu təcrübə edib İslam xalqları və dünya xalqları arasında başucalığı və əzəmətlə yaşayır. Sizin inqilabın qələbəsindən öncə getdiyiniz yol Hüseyn (ə) yolu - yəni düşməndən qorxmamaq və qüdrətli düşmənlə mübarizəyə girmək idi. Müharibə dövründə də belə oldu. Bizim xalqımız bilirdi ki, onun qarşısında Şərq və Qərb dünyası və bütün imperializm dayanmışdır. Lakin qorxmadı. Düzdür, biz dəyərli şəhidlər verdik, əzizlərimizi itirdik, bizim əzizlərimiz sağlamlıqlarını əldən verdilər, əlil oldular, bəzi əzizlərimiz bir neçə il əsirlikdə qaldılar, bəziləri hələ də Bəs rejiminin zindanlarındadır. Lakin xalq bu fədakarlıqlarla izzət və əzəmətin zirvəsinə çatmışdır, İslam izzətli olmuşdur, İslam bayrağı ucalmışdır. Bu sözügedən müqavimətə görədir.\nO müqavimət bu gün də vacib və zəruridir. Bu gün hegemonçu Amerika İran xalqını və bütün dünyada mübariz müsəlman xalqları öz gücündən qorxutmaq istəyir. Şərq bloku dağılandan sonra onun parça-parça olmuş bir çox hissələri zəiflik səbəbindən özlərinin dünənki düşmənlərinə təslim oldular, onlara üz tutdular, bir çox ölkələrdəki iradəsiz xalqlar Amerika dövlətinin boyunduruğu altına düşdülər. Bu gün Amerikanın öz dostlarına və əlaltılarına diktə etdiyi siyasət budur ki, hegemonluğun mütləq hökmranlığı yolunda olan hər hansı bir müqavimət məhv edilməlidir. Deyirlər ki, indi bir çox dövlətlər bizə təslim olmuşlar, nə üçün İslam tərəfdarları təslim olmurlar, nə üçün İran xalqı təslim olmur. Müsəlman xalqları qorxutmaq istəyirlər. Bu gün elə bir gündür ki, müsəlman xalqlar imperializmin zahiri iqtidarı qarşısında qorxuya və tərəddüdə düşməməlidirlər. Bu mübarizə davam edir.\nBu xalq tarixi keçmişli və böyük xalqdır.\nBiz altmış milyona yaxın əhalisi, potensial imkanları olan və dünya coğrafiyasının həssas mövqeyində yerləşən böyük bir ölkədə yaşayırıq. Biz elə bir xalq deyilik ki, böyük güclər bizi təhdid edib qorxuda və öz qanadları altına sala bilsinlər. Xalq və hökumət əl-ələ verib bu ölkədə mövcud olan müxtəlif imkanlarla bu ölkəni qurmalıdırlar. Bu ölkə iranlının əli ilə qurulmalıdır, qeyri-iranlıya etimad etmək olmaz. Uzun illər qeyri-iranlılar müxtəlif adlarla - müstəşar və digər adlarla gəlib bu ölkəyə xəyanət etmişlər. Hökumət xalq üçün, xalq hökumət üçün və hökumətin arxasında olmalıdır, hamı əl-ələ verməli, müxtəlif təbəqələr çiyin-çiyinə dayanıb hegemonluğun və böyük şeytanın gözünə tikan kimi batmalıdırlar. Onların İran xalqına tamah salmalarına icazə vermək olmaz. Və bu, İmam Hüseynin (ə) ruhu sayəsində, Aşuranın ruhu sayəsində mümkündür.\nƏza məclisləri ondan ötrüdür ki, bizim qəlblərimizi Hüseyn ibn Əli (ə) və o həzrətin məqsədləri ilə tanış etsin. Bəzi anlamaz adamlar deməsinlər ki, İmam Hüseynin (ə) yolu bütün İran xalqının öldürülməsidir. Hansı nadan insanın belə söz deməsi mümkündür?! Bir xalq Hüseyn ibn Əlidən (ə) dərs almalıdır - yəni düşməndən qorxmamalıdır, özünə güvənməlidir, öz Allahına təvəkkül etməlidir; bilməlidir ki, əgər düşmən əzəmətlidirsə, bu əzəmət sarsılandır; bilməlidir ki, düşmənin cəbhəsi zahirən böyük və güclü olsa da, həqiqi qüvvəsi azdır. Məgər görmürsünüzmü, 14 ilə yaxındır düşmənlər İslam Respublikasını məhv etmək istəyirlər, amma bacarmırlar?!\nBu onların zəifliyindən və bizim qüdrətimizdən başqa nədir?! Biz güclüyük, İslamın sayəsində bizim qüdrətimiz var, Böyük Allaha təvəkkül edir, Ona arxalanırıq. Yəni bizdə ilahi qüvvə var. Dünya belə bir qüvvənin qarşısında dayana bilməz.\nİmam Hüseyni (ə) şəhadət günəşi, məzlumcasına və qəribcəsinə cihadın günəşi adlandırmaq olar. Bu günəş Hüseyn ibn Əlinin (ə) və onun dostlarının vasitəsi ilə işıq saçdı. Zaman ötdükcə bu nurlu günəşin sönməz çöhrəsinin daha artıq aşkarlanması, Aşuranın faydalarının daha çox bəlli olması duyulur.\nBu hadisənin baş verdiyi ilk gündən onun köklü təsirləri tədricən bəlli olmuşdur. Həmin günlərdən bəzi şəxslər üzərlərinə müəyyən vəzifələrin düşdüyünü hiss edirlər.\nTəvvabin (tövbə edənlər) hadisəsi baş verdi, Bəni-Haşim və Bəni-Həsən (ə) ailəsinin uzun mübarizələri qarşıya çıxdı, sonra hətta Bəni-Üməyyə əleyhinə Bəni-Abbas hərəkatı baş qaldırdı; hicrətin ikinci əsrinin ortalarında ozamankı İslam dünyasının bütün bölgələrinə, xüsusən də İrana, İranın şərqinə - Xorasana və digər yerlərə dəvətçilər göndərib zalım, hegemon və millətçi Əməvi hökumətinin məhvinə zəmin yaratdılar.\nİslam İnqilabının Böyük Rəhbərinin məhərrəm ayı ərəfəsində ruhani və vaizlərlə görüşdəki çıxışından: 1995.\nDoğrudur ki, bu gün düşmənin təbliğatı bütün bəşəriyyətin beyin fəzasını bürümüşdür. Bunda heç bir şübhə yoxdur. Doğrudur ki, İslamın, xüsusən də şiəliyin simasını ləkələmək üçün çoxlu pullar xərclənir. Doğrudur ki, xalqların və ölkələrin həyatında qanunsuz maraqları olan hər bir kəs özünü İslamın və İslam hökumətinin əleyhinə fəaliyyət göstərməyə borclu bilir. Doğrudur ki, küfr bütün parçalanmasına və qruplara bölünməsinə rəğmən, bütün imkanlardan istifadə edib bir məsələdə yekdil rəyə gəlmişdir. Bu, əsl İslamla düşmənçilikdir. Hətta təhrif olunmuş İslamı da əsl İslamla müharibəyə çəkmiş və meydana gətirmişlər. Bunların hamısı doğrudur. Lakin haqq cinahı və əsl İslam cəbhəsi bu düşmən və xəbis təbliğatlar qarşısında Aşuranın və məhərrəm sözünün ruhu, mesajı və həqiqəti sayəsində həmin möcüzəni bir də təkrar edə bilməzmi?! Nə üçün edə bilməsin?! Çətindir, amma mümkündür, iradə və fədakarlıq lazımdır. Yol açıqdır, bağlı deyil.\nİlahi! Bizi bu yola yönəldən Böyük İmamımızı Kərbəla şəhidləri ilə birgə et! Bizim əziz şəhidlərimizi Kərbəla şəhidləri ilə birgə et!\nİlahi! Bizim ölümümüzü öz yolunda şəhidlik et!\nİlahi! Bu böyük xalqı, bu hüseynçi və aşuraçı xalqı bütün kiçik və böyük düşmənlərinə qalib, onun düşmənlərini məhv, məyus və uğursuz et!\nİlahi! Məhəmməd və Ali-Məhəmməd (s) hörmətinə, İslam ümmətini hər yerdə başıuca et, Hüseyn (ə) vəzifəsini onlara öyrət, bu vəzifəni yerinə yetirmək uğurunu onlara əta et!\nİlahi! Məhəmməd və Ali-Məhəmməd (s) hörmətinə, dövrümüzün imamının, zamanın vəlisinin qəlbini bizdən razı et! Bizi o həzrətin dostlarından və köməkçilərindən et! O həzrəti ziyarət etmək səadətini bizə nəsib et!\nİlahi! Məhəmməd və Ali-Məhəmməd (s) hörmətinə, səndən istədiyimiz və istəmədiyimiz xeyirləri bizə bəxş et! Sənə sığındığımız və sığınmadığımız hər bir şərdən bizi qoru!\nBöyük Rəhbərin cümə namazı xütbələrindən:1995 (Aşura 1416).\nHüseyn (ə) hərəkatına əslində iki cür yanaşmaq olar. Onların hər ikisi də düzgündür. Bir yanaşma Hüseyn ibn Əlinin (ə) zahiri hərəkətidir. Bu, fəsadlı, azğın, zalım və qəddar hökumətin - Yezid hökumətinin əleyhinə bir hərəkətdir.\nBu hadisənin əsl həqiqəti isə daha böyük hərəkətdir. İkinci yanaşma insanı buna yönəldir. Bu, insan cəhalətinin və zəbunluğunun əleyhinə hərəkətdir.\nƏslində İmam Hüseyn (ə) Yezidlə mübarizə aparsa da, onun geniş və tarixi mübarizəsi qısaömürlü və dəyərsiz Yezidlə bitmir.\nO, insan cəhaləti, aşağılığı, azğınlığı, zəbunluğu və xarlığı ilə mübarizə aparır.\nİmam Hüseyn (ə) bunlarla mübarizə aparır.\nBöyük Rəhbərin cümə namazı xütbələrindən:2000.\nİmam Hüseynin (ə) bütün səhabələri şəhid olduqda və ailəsindən başqa heç kəs qalmadıqda Əli Əkbər çadırdan xaric oldu. O ən gözəl gənclərdən biri idi. Atasının yanına gəlib izn istədi. Dedi ki, ata, indi icazə ver mən gedib vuruşum və canımı fəda edim. İmam əsla qarşı çıxmadı və icazə verdi. Bu daha səhabələr, qardaşı, yaxud bacısı uşağı deyil ki, imam “getmə, dayan” - deyə bilsin. Bu onun canının parçası və ciyərparəsidir; getmək istəyəndə icazə verməlidir. Bu, İmam Hüseynin (ə) ehsanıdır. Bu, Hüseynin (ə) ismayılıdır; meydana getmək istəyir. Ona icazə verdi. Əli Əkbər meydana getdikdə İmam Hüseyn (ə) ümidsiz halda ona baxdı. O həzrət ağladı və dedi ki, İlahi, sən şahid ol, mən hər cəhətdən - həm üzdə, həm danışıqda, həm də əxlaqda Peyğəmbərə (s) hamıdan çox bənzəyən bir gənci döyüşə və ölümə göndərdim. Afərin bu gəncə! Əxlaqı da Peyğəmbərə (s) daha çox bənzəyir, siması və danışığı da.\nMübahilə günü elə bir gündür ki, İslamın əziz Peyğəmbəri (s) özünün ən əziz insanlarını səhnəyə gətirir. Mübahilədə mühüm məqam budur ki, onda "özümüz" və "özünüz", "qadınlarımız" və "qadınlarınız" sözləri var. Əziz Peyğəmbər (s) ən əziz insanlarını seçir və haqla batil arasındakı ayrıcın və aydın göstəricinin hamının qarşısında nümayiş etdiriləcəyi mübahisə üçün səhnəyə çıxarır. Belə bir şey görünməmişdi ki, dinin təbliği və həqiqətin bəyanı yolunda Peyğəmbər (s) öz əzizlərinin, övladlarının, qızının, özünün, qardaşı və canişini olan Əmirəl-mömininin (ə) əlini tutub meydana gətirsin. Mübahilə gününün müstəsna olması buna görədir; yəni həqiqətin bəyan olunmasının, həqiqətin çatdırılmasının nə qədər əhəmiyyətli olduğunu göstərir. Meydana gətirib deyir ki, gəlin mübahilə edək, hansımız haqq olsa, qalsın, hansımız haqsız olsa, Allahın əzabı ilə məhv olsun. Həmin məsələ məhərrəmdə əməli surətdə baş verdi. Yəni İmam Hüseyn (ə) də həqiqətin bəyanı və tarix boyu aydınlıq yaratmaq üçün özünün ən əzizlərini götürüb meydana gətirir. İmam Hüseyn (ə) hadisənin necə tamamlanacağını bildiyindən Zeynəbi (ə) gətirdi, öz həyat yoldaşlarını gətirdi, öz övladlarını gətirdi, əziz qardaşlarını gətirdi.\nHövzə tələbələri və ruhanilərlə görüşdəki çıxışdan: 2009.\nİmam Hüseyn (ə) hansı dillə desin ki, sizin vəzifəniz nədir?\nŞərait həmin şəraitdir;\nHəyat eyni həyatdır; İslam da həmin İslamdır.\nBəli, İmam Hüseyn (ə) bütün nəsillərə praktiki olaraq göstərdi.\nƏgər İmam Hüseyndən (ə) bir kəlmə də söz nəql olunmasaydı, biz vəzifəmizin nə olduğunu anlamalıydıq.\nƏsir olan, zəncirlənən, başçılarının fəsadına düçar olan, din düşmənlərinin hakim olduğu, həyatına və taleyinə qənim kəsildiyi bir xalq hər zaman vəzifəsinin nə olduğunu anlamalıdır.\nPeyğəmbərin (s) məsum imam olan övladı belə bir şəraitdə nə etməli olduğumuzu göstərmişdir.\nİmam Hüseynin (ə) dövründə İslam imamətini belə bir hala salmışdılar: “Allah bəndələrinə qarşı günah və düşmənçiliklə rəftar olunur”. İmam Hüseyn (ə) belə bir vəziyyətin qarşısında mübarizə aparırdı. Onun mübarizəsi demək, aydınlaşdırmaq, hidayət etmək, istər Yezidin dövründə, istərsə də ondan öncə haqq və batilin arasındakı sərhədi müəyyən etmək idi. Yezidin dövründə əlavə olunan bu idi ki, həmin zülm və azğınlıq rəhbəri bu hidayət imamının onun hökumətini imzalamasını istəyirdi. Beyət budur. İmam Hüseyni (ə) məcbur etmək istəyirdi ki, xalqı hidayət etmək və o zalım hökumətin azğınlığından danışmaq yerinə gəlib həmin hökuməti imzalasın və təsdiqləsin. İmam Hüseynin (ə) qiyamı buradan başlandı. Əgər Yezid tərəfindən belə yersiz və axmaq gözlənti olmasaydı, İmam Hüseynin (ə) Müaviyənin dövründəki kimi və özündən sonrakı imamlar kimi hidayət bayrağını ucaltması, xalqı düz yola yönəltməsi və həqiqətləri deməsi mümkün idi.\nİslam İnqilabının Böyük Rəhbərinin Dokuhə qarnizonundakı çıxışından: 2002.\nAşura günündə heç kəs nə baş verdiyini anlamadı.\nO hadisənin əzəməti, Peyğəmbərin (s) ciyərparəsinin, onun dostlarının və yaxınlarının cihadının əzəməti, eləcə də Peyğəmbər (s) övladlarının və əzizlərinin öldürülməsi faciəsinin əzəməti heç kəsə aydın deyildi. Orada olan şəxslərin əksəriyyəti də anlamadılar.\nDüşmən cəbhəsində olanlar o qədər məst, o qədər qafil idilər, insanlıqdan o qədər uzaqlaşmışdılar ki, nə baş verdiyini anlamadılar.\nDünyanın məstləri, qürur, şəhvət, qəzəb və heyvanlıq məstləri insanlıq aləmində nəyin baş verdiyini anlamırlar.\nZeynəb isə yaxşı anladı.\nSəkinə isə yaxşı anladı.\nO məzlum qadınlar və qızlar nə baş verdiyini yaxşı anladılar.\nFars vilayətinin əlilləri, fədakarları və şəhid ailələri ilə görüşdəki çıxışdan: 2008.\nZeynəb-Kübra müsəlman qadının kamil nümunəsidir, İslamın qadın tərbiyəsi üçün dünya xalqlarına təqdim etdiyi bir örnəkdir. Zeynəb-Kübra çoxcəhətli şəxsiyyətə malikdir; elmli, məlumatlı, uca bilgilərə malik və dəyərli bir insandır. Kim o həzrətlə qarşılaşırsa, onun elmi və ruhi əzəməti qarşısında kiçik olduğunu duyur. Bəlkə də müsəlman qadın şəxsiyyətinin hamıya təqdim edə biləcəyi ən mühüm cəhət İslamdan götürdüyü bu cəhətdir. Müsəlman qadının şəxsiyyəti imana görə, ilahi rəhmətə və əzəmətə könül vermək sayəsində o qədər böyük və əzəmətli olmuşdur ki, böyük hadisələr onun qarşısında kiçik görünür. Zeynəb-Kübranın (ə) həyatında bu cəhət digərlərindən daha aşkar və daha qabarıqdır. Aşura günü kimi bir hadisə Zeynəb-Kübranı (ə) əzə bilmir; Yezid və Übeydullah ibn Ziyad kimi zalım və qəddarların zahiri əzəməti və cah-calalı Zeynəb-Kübranı (ə) təhqir edə bilmir. Zeynəb-Kübra (ə) əzəmətli şəxsiyyətinin vətəni olan Mədinədə, onun qəm-qüssə ocağı olan Kərbəlada, Yezid və Übeydullah ibn Ziyad kimi zalımların sarayında özünün mənəvi əzəmətini qoruyur və digər şəxsiyyətlər onun qarşısında təhqir olunurlar.\nİslam İnqilabının Böyük Rəhbərinin xalqın müxtəlif təbəqələrilə görüşdəki çıxışından: 2005.\nHüseyn ibn Əli (ə) elə bir iş gördü ki, bütün tağutlar dövründə erkən İslam çağından uzaq olsalar da, zülm və fəsad rejiminə qarşı mübarizə iradələri İmam Həsən Müctəba (ə) dövründən çox olan insanlar peyda oldular; hamısı da yatırıldılar. Mədinə xalqının Hərrə qiyamından tutmuş sonrakı hadisələrə, Təvvabin və Muxtar qiyamlarına, Bəni-Üməyyə və Bəni-Abbas dövrünə qədər xalqların daxilində ardıcıl olaraq qiyamlar baş verdi. Bu qiyamları kim yaratdı? Hüseyn ibn Əli (ə). Əgər İmam Hüseyn (ə) qiyam etməsəydi, tənbəllik və məsuliyyətdən qaçmaq ruhiyyəsi zülmə qarşı barışmazlıq və məsuliyyət hissetmə ruhiyyəsinə çevrilərdimi?! Nə üçün deyirik ki, məsuliyyət hissetmə ruhiyyəsi ölmüşdü? Ona görə ki, İmam Hüseyn (ə) İslam böyüklərinin övladlarının mərkəzi olan Mədinədən Məkkəyə getdi. Abbasın övladı, Zübeyrin övladı, Ömərin övladı, İslamın ilk xəlifələrinin övladları Mədinədə toplaşmışdılar, amma onların heç biri həmin qanlı və tarixi qiyamda İmam Hüseynə (ə) kömək etmədi.\nBöyük Rəhbərin 3 şaban (İmam Hüseynin (ə) doğum günü) münasibətilə Keşikçilər Korpusu və polis qüvvələri görüşdəki çıxışından: 1993.\nİmam Hüseynin (ə) qiyamı başlanmazdan öncəyə qədər xüsusi adamlar addım atmağa hazır deyildilər.\nİmam Hüseynin (ə) qiyamından sonra isə bu ruhiyyə canlandı. Bu, Aşura macərasında və digər dərslərin yanında bilməli olduğumuz böyük bir dərsdir.\nBu macəranın əzəməti budur: o həzrətin doğulmasından öncə yer və göy onun üçün ağladı.\nBu böyük matəmə görə Hüseyn ibn Əliyə (ə) diqqət yetirdilər, onun əzasını saxladılar, bu duanın, yaxud ziyarətin təbirincə, ona ağladılar. Bu ona görədir.\nBöyük Rəhbərin 3 şaban (İmam Hüseynin (ə) doğum günü) münasibətilə Keşikçilər Korpusu və polis qüvvələri ilə görüşdəki çıxışından: 1993.\nİmam Hüseyn (ə) əbədi olaraq haqq bayrağı kimi qalmalıdır. Haqq bayrağı batil sırasında dayana bilməz, batilin rəngini götürə bilməz. Buna görə İmam Hüseyn (ə) buyurdu ki, zillət bizdən uzaqdır. İmam Hüseynin (ə) hərəkəti izzət hərəkəti idi; yəni haqqın izzəti, dinin izzəti, imamətin izzəti, Peyğəmbərin (s) təqdim etdiyi yolun izzəti. İmam Hüseyn (ə) başucalığının tərənnümü idi, möhkəm dayandığından fəxrə də səbəb oldu. Bu, Hüseyn (ə) izzəti və fəxridir. Bir zaman bir şəxs bir söz deyir; sözü demiş və məqsədinə nail olmuşdur. Lakin o sözün üstündə durmur və geri çəkilir. Bu daha fəxr edə bilməz. Fəxr sözünün üstündə duran, ucaltdığı bayrağı tufanların məhv etməsinə və yatırmasına qoymayan insana, xalqa və qrupa məxsusdur. İmam Hüseyn (ə) bu bayrağı möhkəm saxladı, əzizlərinin şəhidliyinə və şərəfli ailəsinin əsirliyinə qədər getdi. Bir inqilabi hərəkətdə izzət və iftixar da budur.\nBizim dövrümüzdə baş verən İslam inqilabı və İslam quruluşu hərəkatı bu yolda idi. Bu hərəkatı başlayanlar nəzərdə tutduqları hökuməti və quruluşu təşkil etmələrini təsəvvür edə bilərdilər, lakin bu yolda şəhid olmalarının, bütün ömürlərinin mübarizədə, çətinlikdə və uğursuzluqda keçməsinin mümkünlüyünü də bilirdilər. Hər iki yol mövcud idi; İmam Hüseynin (ə) hərəkatında olduğu kimi. 1962 və 63-cü illərdə və sonra çətin və qaranlıq illərdə bu həbsxanalarda ürəkləri isidən, onları hərəkətə vadar edən yeganə şölə mübarizəyə iman şöləsi idi, hakimiyyətə çatmaq eşqi yox. Bu yol İmam Hüseynin (ə) yolu idi. Lakin onun iki tərəfi var; zaman və məkan şəraiti fərqlidir. Bir zaman imkanlar yaranır və İslam hakimiyyətinin bayrağı ucalır. Bir zaman da bu imkanlar yaranmır və şəhadətlə sonuclanır. Tarixdə bu qəbildən olanlarımız çoxdur.\nİslam İnqilabının Böyük Rəhbərinin İslam Respublikası quruluşunun məsul şəxsləri ilə görüşdəki çıxışından: 2002.\nƏrbəin (İmam Hüseynin (ə) şəhidliyinin qırxıncı günü) Kərbəla hadisəsində bir başlanğıc idi. Kərbəla hadisəsi - o böyük faciə baş verəndən, Əbu Abdullahın (ə) səhabələrinin, dostlarının və ailəsinin o məhdud mühitdə fədakarlığı həyata keçəndən sonra əsirlər qiyamın mesajını təbliğ etməli idilər. Həzrət Zeynəbin (ə) və İmam Səccadın (ə) xütbələri, ifşaları və həqiqəti söyləmələri güclü bir media qurumu kimi düşüncəni, hadisəni və məqsədi geniş çərçivədə təbliğ etməli idi və etdi də. Qapalı mühitin xüsusiyyəti belədir; xalq anladığı həqiqətləri öz əməllərində göstərməyə macal və cürət tapmır. Çünki əvvəla zalım və müstəbid hakimiyyət xalqı anlamağa və əgər anlamışlarsa, anladıqlarına əməl etməyə qoymur. Kufədə, Şamda və yolda çoxları Zeynəb-Kübranın, yaxud İmam Səccadın (ə) sözlərindən və yaxud əsirlərin vəziyyətindən çox şeyi başa düşdülər. Lakin o zülm, hegemonluq, diktatura və qapalı rejim qarşısında anladığını büruzə verməyə kim cürət göstərərdi və kimin buna imkanı çatardı?! Bu, möminlərin boğazında bir düyün kimi qalmışdı. Bu düyünə Ərbəin günündə birinci lanset toxundu; Ərbəin günündə Kərbəlada ilk coşqu yarandı.\nŞərqi Azərbaycan əhalisi ilə görüşdəki çıxışından: 2009.\nBir gün İmama (İmam Xomeyni (r.) dedilər ki, əgər siz bu hərəkatı davam etdirsəniz, Qum Elmi Hövzəsini tətil edəcəklər. Burada söhbət candan getmirdi ki, imam "mənim canımı alsınlar, bunun əhəmiyyəti yoxdur" - desin. Çoxları canlarından keçməyə hazırdırlar, lakin "sizin bu addımınızla Qum Elmi Hövzəsinin tətil edilməsi mümkündür" - desələr, geri çəkilərlər. Lakin imam qorxmadı, yolu dəyişmədi və irəliyə getdi. Bir gün imama dedilər ki, əgər bu yolu davam etdirsəniz, bütün böyük alimləri və təqlid müctəhidlərini sizin əleyhinizə təhrik edə bilərlər; yəni İslam dünyasında ixtilaf yaranar. Burada çoxları geri çəkilər, lakin imam geri çəkilmədi, yolu davam etdirdi və inqilabın qələbəsinə nail oldu. Dəfələrlə imama deyildi ki, siz İran xalqını Pəhləvi rejimi qarşısında müqavimətə çağırırsınız, bəs tökülən qanların cavabını kim verəcək? Yəni imamın qarşısında gənclərin qanlarını qoydular. 1963, yaxud 64-cü ildə böyük alimlərin biri mənim özümə bunu dedi ki, o - yəni imam 15 xordadda (5 iyunda) bu hərəkəti başlayanda bizim ən yaxşı gənclərimiz öldürüldülər, bunların cavabını kim verəcək? Bu növ təfəkkür tərzləri vardı. Bu təfəkkür tərzləri təzyiq göstərirdi və hər bir kəsi hərəkətdən daşındıra bilərdi. Lakin imam möhkəm dayandı. Onun ruhunun əzəməti, ona hakim olan agahlığın əzəməti belə yerlərdə görünür.\nDiqqət yetirin, qardaşlar və bacılar! Bu mühüm məsələdir. Kərbəla hadisəsinə bu baxışla diqqət yetirmək lazımdır. Əgər İmam Hüseyn (ə) Əli Əsğərin şəhidliyi, qadınların əsir olması, uşaqların susuzluğu, bütün gənclərin öldürülməsi və Kərbəlada baş verən çoxlu faciələr kimi çox acı və çətin hadisələrə adi bir dindar gözü ilə baxıb öz missiyasının əzəmətini unutsaydı, addım-addım geri çəkilib deyə bilərdi ki, daha vəzifəmiz yoxdur, indi Yezidlə beyət etməliyik, çarə yoxdur, zərurətlər çətinlikləri halallaşdırır. Amma İmam Hüseyn (ə) belə etmədi. Bu o həzrətin müqavimətinin göstəricisidir. Müqavimət budur. Müqavimət hər yerdə çətinliklərə dözmək mənasında deyil. Çətinliklərə dözmək böyük insan üçün şəriət meyarları ilə, el adətləri ilə və sadə əqli meyarlarla məsləhətin əksi görünən məsələlərə dözməkdən daha asandır. Bunlara dözmək digər problemlərə dözməkdən çətindir.\nKitаbın аdı:...............................Şəhadət günəşi\nTərtib edən:.............................Əhməd Müxbiri


15 iyun, 2017 [00:08]\nQoç - yeni çətin işlər meydana çıxacaq. Amma onların öhdəsindən əla gələcəksiniz. Siz hədəfə doğru qətiyyətlə irəliləyirsiniz, heç nə və heç kim sizi bu yoldan döndərə bilməyəcək. Başqa yerə köçmək, təmirə başlamaq olar.\nBuğa - siz cəmiyyət üçün faydalı nəsə etmək imkanını əldə buraxmayacaq və öz işinizin nəticəsindən razı qalacaqsınız. Yeni tanışlıqlar mümkündür.\nƏkizlər - bu gün gözlənilmədən nüfuzlu adamların dəstəyini qazanacaq və bunun sayəsində çox şeyə nail olacaqsınız. Mövqelərinizi möhkəmləndirə, eləcə də irəliləməyinizə mane olan bütün əngəlləri aşa bilərsiniz.\nXərçəng - qətiyyət və çalışqanlıq bir çox problemlərin öhdəsindən gəlməyə yardım edəcək. Şəxsi həyatda təşşəbbüskarlıq təqdir edilir.\nŞir - bu gün hər şeyin asanlıqla əldə ediləcəyini düşünmək yanlış olar. Hansısa qüvvənin müqaviməti və təsiri ilə qarşılaşmaq ehtimalı günün ikinci yarısında daha çox olacaq. Qeyd edilməlidir ki, intuisiyanız çox güclü olacaq və yəqin ki, yaxınlaşan xoşagəlməzlikləri hiss edəcəksiniz.\nQız - bir çox Qızlar yaxınlarının onları başa düşmədiklərini düşünərək, iztirab çəkəcəklər. Ruhdan düşməyin, bədbinliyə qapılmayın. Yanlışlıqları təhlil edərək optimal fəaliyyət istiqamətini seçin.\nTərəzi - ciddi məsələləri təkbaşına həll etməyə çalışın. Çoxsaylı məsləhətlər göründükləri qədər də yaxşı deyil. Ən ciddi problemlərdən biri mənəvi dəstəyin az olmasıdır.\nƏqrəb - çətin gündür. Sadəlövh və hər şeyə tez inanan olmayın. Kiminsə sizdən öz maraqları üçün istifadə etmək istəyəcəyi ehtimalı böyükdür.\nOxatan - çətin məsələlərin müzakirəsi və həlli üçün münasib gündür. Vacib görüşləri günün ortasına planlaşdırın. Məhz bu vaxt həmsöhbətinizlə dil tapmağınız asan olacaq. Bunun birinci və ya yüzüncü söhbət olduğunun fərqi yoxdur.\nOğlaq - gün pis keçməyəcək. Baxmayaraq ki, bəzi Oğlaqları hadisələr çox yavaş inkişafı əsəbiləşdirəcək. Ətrafdakıları tələsdirməyə yox, özünüz ləng ritmə uyğunlaşmağa çalışın. O zaman başa düşəcəksiniz ki, bu üsul gücünüzə qənaət etməyinizə səbəb olacaq.\nDolça - təəssüf ki, ən yaxın adamlarınızla münasibətlərdə də hər şey hamar deyil. Sizi yalnız öz arzu və prioritetləriniz maraqlandırır. Bu, ətrafdakılara çox ağır gəlir. Ailədə incikliklər mümkündür. Bəzi Əkizlər münasibətlərin davam etdirilib-etdirilməməsi barədə ciddi şəkildə düşünməyə başlayacaqlar.\nBalıqlar - bu çətin günün əsas problemi sizin əvvəlcə nəsə etmək, sonra düşünmək meylinizdir. Bu gün düşünülmədən edilən hərəkətlər təkcə ekstravaqant və qəribə yox, bəzən ağılsızdır və nəticəsi də belə olacaq. Bu gün əksər Əkzilər özlərinə nüfuzlu düşmənlər qazanacaqlar


Vaxt.Az - Rüfət Aslanlı etiraf edəcəkmi?\n10:55 | 25 aprel 2017 | Çərşənbə axşamı Məqaləyə 2057 dəfə baxılıb Şriftin ölçüsü\nƏmanətlərin Sığortalanması Fondunun yaydığı məlumata (http://www.adif.az/?~/aze/news/full/0/1064/) əsasən aprelin 28-də saat 15.00-da «Bank Standard»ın Kreditorlar Komitəsinin ilk iclası olacaq. Ötən ildən bəri Maliyyə Bazarlarına Nəzarət Palatasından bunu tələb edirəm ki, müflis bankların ləğvetmə prosesi şəffaf və ədalətli olsun, korrupsiyaya son qoyulsun. Lakin Komitəyə bütün kreditorlar (yəni sığortalanmamış əmanətçilər və bankda pulu qalan sahibkarlar və şirkətlər) daxil edilməyib.\nMinlərlə kreditoru kənarda qoyaraq Fond Komitəyə öz mülahizəsinə əsasən aşağıdakı 20 şəxsi daxil edib: Sahibkarlığa Kömək Milli Fondu, iki sığorta şirkəti, bir kredit təşkilatı, bir lizinq təşkilatı (yəni dördü də Palatanın nəzarəti altındadır), iki SOCAR-ın törəmə təşkilatı, Azercell, bir mühafizə şirkəti, Xəzər Universiteti, bir ictimai birlik və 9 fiziki şəxs. Niyə məhz bunlar? Bunlar kreditordur, digərləri yox? Onların pulu puldur, digərlərinin yox? Bunları kim seçib? Qabaqcıl dünya təcrübəsi və bizim «Müflisləşmə və iflas haqqında» Qanunumuz komitənin kreditorların ümumi yığıncağında seçilməsini tələb edir. Əks halda isə belə çıxır ki, onsuz da gizli aparılan ləğvetmə eyni qaydada davam etdiriləcək, sadəcə Fond bəzi kreditorlarla əlbir olacaq. Bir sözlə, bu tərkib qeyri-legitim, korrupsion tərkib hesab edilməlidir, çünki pərdəarxası, separat danışıqlar nəticəsində formalaşıb. Bəlkə həmin kreditorlar Fonda rüşvət verərək Komitənin üzvü olub? Komitə Fondun işinə nəzarət etməli olduğu halda Fond onun tərkibini necə müəyyən edə bilər axı?\nBu bankın 10 nəfər sığortalanmamış əmanətçisi (vətəndaşlar) mənə maraqlarını təmsil etmək üçün etibarnamə verib. Bunun əsasında bu gün Palata rəhbəri Rüfət Aslanlıya müraciət edərək Komitənin tərkibinə dair iradlarımı (həmçinin Fondun kreditorlara qanunla nəzərdə tutulan hesabatları təqdim etməməsi barədə), habelə onun iclasında ən azı müşahidəçi qismində iştirak etmək niyyətimi bildirmişəm (Palataya məktubumu dərc edirəm). Oxşar məzmunlu məktubu Fonda da göndərmişəm. Xüsusilə qeyd etmişəm ki, ortada mənfur, korrupsion, çirkin niyyətlər yoxdursa, Fond mənə və digər kreditorlara iclasda iştirak etməyə şərait yaratmalıdır. Bir sözlə, şərait yaratmasalar, deməli, bütün dedikləri boş şeydir və Palata bank özbaşınalığı, bank korrupsiyasına əsas dəstək verən, cinayətləri ört-basdır edəndir elə. Belə bank sisteminə isə etibar etmək olmaz!\nBir il əvvəl Milli Məclisdə olarkən Rüfət Aslanlı 3 gün fəaliyyət göstərən «Antikollektor» haqqında demişdi ki, guya o, «insanlara banklara olan borclarını qaytarmamağın yollarını öyrədir». Əlavə də etmişdi ki, «Mən belə başa düşürəm ki, biz oturduğumuz qayığı deşirik». O zaman ona da, ictimaiyyətə də sübut etdim ki, tam şəffaf fəaliyyət göstərən «Antikollektor» sadəcə insanların pozulmuş hüquqlarını müdafiə edir. Tamamilə qeyri-şəffaf fəaliyyət göstərən Əmanətlərin Sığortalanması Fondu isə məhz banklar tərəfindən borcların qaytarılmamasını təşviq edir və Aslanlınn təbirincə desək, «oturduğumuz qayığı deşir». Bunları da Palata rəhbərinə yazmışam. Görəsən, Fondun qərarını dəyişməsələr, qayıq deşmə ilə məşğul olduqlarını etiraf edəcəklərmi?..\nP.S. Mən «Bank Standard»ın bütün əmanətçilərini və orada pulu qalmış sahibkarları, hüquqi şəxsləri də həmin iclasda iştirak etməyə cəhd göstərməyə çağırıram. Ölkədə vətəndaş bir manat borcunu ödəməyəndə banklar başına oyun açır! Siz bankların başına oyun açmayın, sadəcə hüquqlarınızı, haqqınızı, Kreditorlar Komitəsində yerinizi tələb edin! Palata və Fonda müraciət formasını bir azdan dərc edəcəyəm. İmzalayın və iki ünvana göndərin, ayın 28-i isə Fondun binasına iclasda iştirak etmək üçün gəlin!\nP.P.S. Kütləvi informasiya vasitələrindən xahiş edirəm ki, ayın 28-i keçiriləcək iclasa onlar da nümayəndələrini göndərsin!\nP.P.P.S. Komitənin mövcud 20 üzvünə, xüsusilə tanıdığım hörmətli bir üzvünə - Xəzər Universitetinə müraciət edirəm! Xahiş edirəm, iclasda yalnız özünüzü deyil, minlərlə digər kreditorları da düşünün, onların da iclasa qatılmasını tələb edin! Unutmayın ki, xoşbəxtliyi başqasının bədbəxtliyi üzərində qurmaq olmaz...


Dünyanı qorxuya salan DƏHŞƏTLİ VİRUS Azərbaycanın bir addımlığında - Medianews\nNəşr edilib: 2020/01/28 12:30 Rubrika: Baxış sayı: 154 Müəllif: Turan\nÇində koronavirusun indiyədək aşkar edilməmiş növünə (2019-nCoV) yoluxanların sayı 4 min 535, bu virus səbəbindən ölənlərin sayı isə 106 nəfərə çatıb. Yoluxanların 976 nəfərinin vəziyyəti isə ağırdır.\nBAKU.WS xəbər verir ki, ABŞ, Avropa və Asiyanın bəzi ölkələrində koronavirusa yoluxma hallarının aşkarlanması xəstəliyin sürətlə yayılması ilə bağlı narahatlıq doğurur.\nTürkiyə mətbuatı yazır ki, dünyanı qorxuya salan virusa ölkə ərazisində də yoluxma halları istisna deyil. “Uhan virusu” adlandırılan yeni koronavirus hava damcı infeksiyaları ilə (tənəffüs, asqırma və öskürək) ötürülür.\nNCoV-nin ilkin əlamətləri qızdırma, boğaz ağrısı, öskürək, nəfəs darlığı və ishal kimi ortaya çıxsa da, sonrakı mərhələlərdə sətəlcəm və böyrək çatışmazlığına səbəb olur və ölümlə nəticələnə bilər.\nVirus səbəbindən ölənlərin sayı durmadan artdığı bir vaxtda Türkiyənin Konya şəhərindəki Çin vətəndaşı olan qadının koronavirus diaqnozuyla xəstəxanaya yerləşdirildiyi iddia olunub.\nÇinli turist baş gicəllənmə, ürək bulanması və qusma şikayətilə Konya Təhsil və Araşdırma Xəstəxanasının təcili yardım şöbəsinə müraciət edib.\nHəkimlər çinli turistin koronavirus daşıyıcısı olmasından ehtiyatlanaraq onu karantinə alıblar. Gün ərzində karantində qalan qadında koronavirus aşkar edilməyib.\nQorxulu virusa yoluxma ehtimalı ilə İzmir Təpəcik Təhsil və Araşdırma Xəstəxanasına da xəstə gətirilib. İddiaya görə, 30 yaşlı K.Ü. adlı vətəndaş öskürək və yüksək qızdırma şikayətilə xəstəxanaya müraciət edib.\nKoronavirusa yoluxma ehtimalı olduğu üçün Türkiyə vətəndaşı qapalı otağa yerləşdirilib. Onun 10 gün əvvəl Çinin Uhan şəhərindən 600 kilometr uzaqlıqda yerləşən şəhərə səfərdə olması dəqiqləşib.\nSon məlumata görə, Türkiyənin Aksaray şəhərində 9-u çinli, 3-ü türk olmaqla, ümumilikdə 12 nəfər koronavirusa yoluxma şübhəsiylə xəstəxanaya yerləşdirilib.


Siz hansı səlahiyyətin sahibisiniz ki, milyonları təhqir edirsiniz? » Teref.az\nƏvvəlcə, bir aydınlaşdırın ki, borclu olan kimdir: xalq sizə borcludur, yoxsa siz həm sənətə, həm də xalqa\nYerli yazıçıların oxucularla səngimək bilməyən davasında hansı tərəf haqlıdır? Bütün Azərbaycan xalqı həqiqətənmi kitabdan, ədəbiyyatdan uzaqdır? Yeni nəsil yazıçıların problemi nədir?\nDüzü, bu sualların cavabını özüm də dəqiq bilmirəm. Ona görə yox ki, mənim ədəbiyyat anlayışım yoxdur və ya Azərbaycan xalqına bələd deyiləm. Ona görə ki, yazıçıların bu iddia və ittihamları o qədər absurddur ki, bunu anlamaq çətindir.\nİddialardan biri və birincisi budur ki, xalq kitab oxumur. Bu, ağ yalandır. Məgər bu xalq deyildimi Salam Qədirzadənin, Əlibala Hacızadənin kitablarını gündüz vaxtı çıraqla gəzən? Məgər bu xalq deyildimi bütün Şərqdə ilk dəfə Qərb əsərlərini tərcümə edib səhnələşdirən? Bugünün özündə bu xalq deyilmi bir sıra yerli və xarici müəlliflərin minlərlə tirajlanmış kitablarını alıb oxuyan?\nDigər bir iddia da budur ki, xalq bu yazıçıları anlamır. Yüngül ədəbiyyata qaçır. Buna görə də sovet dövrünün yüngül ədəbiyyatı kimi Salam Qədirzadə, Əlibala Hacızadə, bu günün yüngül ədəbiyyatı kimi Elxan Elatlı, Rövşən Abdullaoğlunu oxuyur. Yaxşı, bəs siz hansı ciddi ədəbiyyatı yaradıb xalqa sundunuz və onlar istəmədilər?\nBu xalq sizi oxumağa da, anlamağa da məcbur deyil. Ümumiyyətlə, insanlar sizə borclu olduqları üçün kitab oxumalı deyillər. Sizin kitablarınızı oxusalar da, sizə borclu olmayacaqlar! Uğursuzluğa bəhanə qazandırmaq üçün kütlənin boynuna bu yersiz minnətləri qoymağa lüzum yoxdur.\nƏlbəttə, bir müəllif dövründən çox üstün əsərlər yaza bilər. Elə əsərlər ki, onlar əsrlər sonra da aktual olacaq və dəyəri bilinəcək. Əlbəttə, bugünün sıravi insanı öz dövründən üstün əsərləri anlamaz, müəllifinin dəyərini bilməz, yüngül ədəbiyyata qaçar, asudə vaxtını hər hansı bir kitabla keçirər.\nBu və ya digər səbəbdən çox istedadlı yazıçıların əsərləri az tirajla da satıla bilər. Lakin bunların heç biri haqq vermir ki, siz xalqı ittiham edib özünüzü zirvələrə qoyasınız.\nƏgər bir insan ədəbiyyatı, yaradıcılığı seçibsə, yazmaq, yaratmaq, gələcəyə mühüm əsərlər qoymaq onun vəzifə borcudur. Xalq oxuyarmı, oxumazmı, sevərmi, lənətləyərmi, yaşadarmı, undarmı - bunu xalq bilər. Siz özünüzü hansı səlahiyyətin sahibi bilirsiz ki, milyonları təhqir edir, alçaldır və özünüzə borclu çıxarırsınız?\nSiz, ümumiyyətlə, sənət üçün nə etdiniz? Nələrdən keçdiniz? Nələri qurban verdiniz? Əgər bir şeylər etdinizsə, bu etdikləriniz sizə və mənsubu olduğunuz – indi ittiham etdiyiniz bu xalqa nələr verdi? Hansı uğurları gətirdi?\nKeçmişin adamları demişkən, papağınızı qoyun qabağınıza düşünün, bu sualları cavablandırın. Əvvəlcə, bir aydınlaşdırın ki, borclu olan kimdir: xalq sizə borcludur, yoxsa siz həm sənətə, həm də xalqa borclusunuz?\nTarixin heç bir dönəmində üstün yaradıcılıq öz müəllifinə dərhal qızıl mecməyidə nemətlər sunmayıb. Bütün dövrlərdə şahid olmuşuq ki, sizin nəzərdə tutduğunuz ciddi sənət nümunələrinin müəllifləri vuruşublar, mübarizə aparıblar, iztirablar, əzablar çəkiblər, qalmaqallar, mübahisələr, davalardan keçiblər. Nələrsə əldə etmək üçün öz sənətləri uğruna saysız-hesabsız qurbanlar veriblər.\nSiz isə isti yuvanızda bir-iki kitab yazmaqla özünüzü dahi hesab edirsiz?\nZəhmət olmasa, xalqla sənətin arasına girməyin. Nə bacarırsınızsa yazın, yaradın, xalqa təqdim edin. Sevsələr də, lənətləsələr də, bu onların biləcəyi işdir. Əgər siz öz dahi olduğunuzdan əminsinizsə, bu, sizə bəsdir. Uğurlar!шаблоны для dle 11.2


Anadangəlmə istedada malik bürclər - İlk beşlik » Fialka.Az, Sekiller, Sevgi, Maraqli, Menali, Yukle, Profil,\nHər bürcün öyrənmə və düşünmə ilə bağlantısı fərqlilik göstərə bilir. Öyrənmək və kəşfetmək bəziləri üçün çətin olsa da, bu bəzi bürclərin xarakteristik özəlliyinə çevrilib.\nBu üstünlüyü anadangəlmə istedad kimi də qəbul etmək olar.\nAnadangəlmə istedadlı olan bürclərin siyahısını təqdim edir:\nÜnsiyyət bacarıqları üzrə bürclərin lideri olan oxatanlar öyrənmək üçün yaşayır. Hər gününü yeni nələrisə öyrənmək və yaradıcılıq üçün sərf edən bu bürcün nümayəndələri heç də çətinlik çəkmirlər. Onların güclü yaddaşı hər zaman köməklərinə yetir. Digər anadangəlmə özəllikləri isə cəsarətləridir.\nTexnologiya heyranı olan dolçalar dünyada baş verən prosesləri diqqətlə izləyirlər. Nəyi, harada tapmaq lazım olduğunu yaxşı bilən bu bürcün nümayəndələrinin analitik zəkası da onlara xeyli yardımçı olur. Onlar ünsiyyət bacarıqlarına görə oxatanlardan heç də geri qalmırlar. Dolçalar bütün bu özəlliklərindən doğru istifadə edə bilsələr, uğurlu elm adamı ola bilərlər.\nKəşf etmək onlar üçün instinktiv davranışa çevrilib. Əkizlər hər şeylə maraqlanmaları ilə seçilir və öyrənməyə həz zaman açıqdırlar. Əkizlərin ən önəmli anadangəlmə istedadı isə sürətli düşünüb, qərar verməyi bacarmalarıdır. Əkizlərin bu özəllikləri uğur qazanmalarına kömək edən əsas faktordur.\nTərəzilər anadangəlmə estetik zövqə sahibdirlər. Onlar zərafətə böyük önəm verir, incəsənət mövzusunda xüsusi istedadları ilə seçilirlər. Ona görə də tərəziləri gözəllik aşiqi kimi qiymətləndirirlər. Onların estetik istedadı yaradıcılıq sahəsində hər zaman köməklərinə çatır.\nQızların anadangəəlmə müsbət enerjiyə sahib olduqlarını söyləsək, yanılmarıq. Onların bu enerjiləri həm özlərinin, həm də ətrafındakıların həyatını gözəlləşdirir. Qızlar ən çətin situasiyalarda belə pozitiv enerjiləri sayəsində çıxış yolu tapmağı bacarırlar. Doğuşdan gələn dəqiqlikləri qızlara analitik düşünmə bacarığını da bəxş edib.


Rizvan - رضوان - HƏZRƏT İBRAHİMİN (ə) ƏHVALATI -I\nHƏZRƏT İBRAHİMİN (ə) ƏHVALATI -I\nMüəllif Seyid Nəşr edilib 28 933 2019 . Bölüm PEYĞƏMBƏRLƏR\nİbrahim onların yanında durdu. Göyə baxır və həqiqəti axtarırdı. O, həqiqi Allahı axtarırdı. Bu halda ay çıxdı və səmada göründü. Ay öz nuru ilə hər yeri işıqlandırdı. İbrahim (ə) ağıllı bir cavan idi. İnsanları qərq olduqları azğınlıqdan çəkindirmək istəyirdi. Onları başa salmaq istəyirdi ki, Allah böyükdür. Ona görə də onlara dedi:\nİbrahim uca səslə dedi:\n-Müqəddəs allahları dağıtmağa kim cür`ət göstərmişdir


TAP-ın inşası çərçivəsində İtaliyada mikrotunel üçün qazma işlərinə başlanacaq | Seanews.az\nHome NEFT-QAZ TAP-ın inşası çərçivəsində İtaliyada mikrotunel üçün qazma işlərinə başlanacaq\nTAP-ın inşası çərçivəsində İtaliyada mikrotunel üçün qazma işlərinə başlanacaq\nTarix: 17.09.2018 Kateqoriya: NEFT-QAZ\nAzərbaycan təbii qazını Avropaya nəql edəcək “Trans-Adriatik” (TAP) qaz boru kəmərinin inşası çərçivəsində qarşıdakı aylarda İtaliyada mikrotunel üçün qazma işlərinə başlanması gözlənilir.\nBu barədə açıqlamasında boru kəmərinin operatoru olan TAP AG şirkətinin kommunikasiya rəhbəri Lisa Givert deyib.\nLisa Givert deyib: “2015-ci ilin mayında İtaliyanın İqtisadiyyat Nazirliyi tərəfindən TAP-a verilən əsas icazə sənədi qanunidir və etibarlıdır. Bu sənəd üzrə digər ikinci dərəcəli icazələrin alınması üzrə işlər aparılır. TAP prosesdə iştirak edən bütün hakimiyyət orqanları və maraqlı tərəflərlə əməkdaşlığı davam etdirir”.\n“TAP-ın podratçısı “Saipem” şirkəti mikrotunel sahəsində işləyir. Giriş çalasının tikintisi yay mövsümündən əvvəl başa çatıb və ərazidə lazımi avadanlıqlar quraşdırılıb. Qarşıdakı aylarda mikrotunel üçün qazma işlərinə başlanması gözlənilir”, – deyə o əlavə edib.\nL.Givert bildirib ki, TAP ətraf mühitin qorunması üçün ən qabaqcıl texnologiyalardan istifadə edəcək, tikinti işləri başa çatdıqdan sonra bioloji müxtəliflik və landşaft bərpa olunacaq: “TAP məsuliyyətlə İtaliyada dünya səviyyəli bir layihəni həyata keçirmək niyyətindədir və layihə qrafik üzrə irəliləyir”.\nQeyd edək ki, TAP layihəsi üzrə işlərin – mühəndis, təchizat və tikinti işləri də daxil olmaqla ümumilikdə 77 faizdən çoxu icra edilib. Boru kəmərinin ötürücülük qabiliyyəti ildə 10 milyard kubmetr olan ilkin layihəsi üzrə biri Yunanıstanda – Kipoidə, digəri isə Albaniyada – Fierdə olmaqla ümumilikdə 2 kompressor stansiyasının, eləcə də Albaniyanın şərqindəki Bilisht regionunun yaxınlığında ölçmə stansiyasının tikintisi aparılır.\nFev 17 11:44


Doktor: “Məqsəd insan həyatı deyil, pul qazanmaqdır” – Xəstəxanalarda "nəfəs" alveri\n19 dekabr, 2020 [15:58]\nAzərbaycanda koronavirus xəstələrinin müalicəsinin təşkili üçün, Türkiyədə olduğu kimi özəl xəstəxanalrın da koronavirusla mübarizə şöbələrinin yaradılması təklifi səsləndirilib. Ölkəmizdəki xəstəxanalarda koronavirusla bağlı vəziyyət kifayət qədər pisləşib. Təcili yardım çağırışlara cavab vermir, dərmanlar ya tapılmır, ya da olduğundan daha baha qiymətə satılır. Xəstəxanalarda koronavirus xəstələrinə yaxşı baxılması üçün mütləq görüm- baxım edilməlidir.\nBizimyol.info-ya daxil olan çoxlu sayda şikayətlərdən ümumi bir fikrə gəlmək olar. Oksigen balonuna qoşulmaq pulladır. Pulsuz qoşulan ağır xəstələri bir neçə dəqiqə sonra oksigendən ayırırlar. Qoşulan xəstələrə verilən oksigenin tənzimlənməsində problem var. Oksigeni həddən artıq çox verməklə də xəstəni öldürmək mümkündür və əksər hallarda ölüm səbəbi budur. Bu, xəstə yaxınlarının iddialarıdır. O da mümkündür ki, əgər oksigen balonu pulla verilir və tələbat çox, oksigen cihazları azdırsa, az zaman içində o balonun bir neçə nəfərə “satılması” ehtimalı böyükdür. Necə ki, dərman çatışmazlığı səbəbiylə bir dozanı bir neçə yerə bölürlər və bu da heç bir effekt vermir. Qısası, xəstəxanalarda nəfəs satılır.\nHazırda Türkiyədə yaşayan soydaşımız həkim Elmir Təhməzov isə hesab edir ki, xaricdən mütəxəssis cəlb etməkdən başqa yol yoxdur. Çünki Azərbaycanda ciddi həkim qıtlığı yaşanmaqdadır.\n“Təklif gözəldir, amma təəssüf ki, buna resurslarımız yoxdur. Azərbaycanda neçə özəl xəstəxana reanimasiya ve terapiya üzrə ixtisaslaşıb ki? Hamısı cərrahiyyədən pul qazanırlar, ortalama bir özəlin 2-3 reanimatoloqu var. Onları korona ilə mübarizəyə cəlb etmək üçün kifayət qədər yüksək əmək haqqı ödənilməldir, yoxsa adam gündə 4-5 saat işləyib 2-3 narkoz verib, ayda 4000-5000 qazanırda rahat. Neçə terapevt və ya pulmonoloq var ki, o özəllərdə? Yaxşı deyək ki, bütün həkimləri cəlb etdiniz, hansı plastik cərrah, ümumi cərrah, travmatoloq gələcək korona ilə işləməyə? Ən az istədikləri maaş 10,000 olacaq. Belə çətindir, koronaya qalib gəlmək üçün dövlət rəsmiləri rəsmən ölkə xaricindəki həkimlərdən yardım istəməlidirlər, lazımdırsa yalvarmalıdırlar qeyri rəsmi kanallardan, onuda etmirlər. Hələ Azərbaycana gələnləri də qovurlar. Təkcə bu il Azərbaycanı tərk edən 5-6 uzmanı mən tanıyıram. Çünki hər şeyi bilir bizim səhiyyəmizdə məqsəd insan həyatı deyil pul qazanmaqdır. Bir az sərt olsa da gerçəklərimiz budur, acı həqiqətlərlə üzləşmədən doğru yolu tapmaq çətindir. Bütün bunlardan əlavə ilk öncə Təbiblə Səhiyyə Nazirliyini barışdırmaq lazımdır”,- deyə həkim bildirib.


Bu gün Bakıda “Xəzər İnşaat Həftəsi” çərçivəsində “BakuBuild 2019” sərgisi işə başlayıb.\nTeleqraf.com xəbər verir ki, oktyabrın 25-nə qədər davam edəcək sərgidə dünyanın 23 ölkəsindən 280 şirkət iştirak edir.\nSərginin açılış mərasimində iqtisadiyyat nazirinin müavini Niyazi Səfərov çıxış edib. O, bildirib ki, sərgini hər il olduğu kimi bu il də İqtisadiyyat Nazirliyi, nazirlik yanında Kiçim və Orta Biznesin İnkişafı Agentliyi (KOBİA), Azərbaycanda İxracın və İnvestisiyaların Təşviqi Fondu (AZPROMO) dəstəkləyir.\nNazir müavininin sözlərinə görə, son illər Azərbaycanda tikinti sənayesi sürətlə inkişaf edib, 2013-2018-ci illərdə ölkədə tikinti materiallarının istehsal həcmi 70%-dən çox artıb: “Azərbaycan yaxın vaxtlarda əksər tikinti materialları ilə özünü təmin edəcək. İndiyə qədər ölkədə 17 tikinti şirkəti investisiya təşviqi sənədi alıb”.


Qoca qoyunları, qısır heyvanları vətəndaşa “Aqri Kon” MMC və “Bis Co” MMC-lər verir... » InterTv.Az\nQorxmaz Hüseynov MTN işçisinə və deputat qohumuna vəzifə paylayıb - Sensasion detallar...\nNeftçalanın icra başçısı barədə şok iddialar... - İTTİHAM\nAzərbaycan adlı gəmini 2019-a inamla aparan kapitan: nələr dəyişdi, nələr...\n10:54 “İrşad Telekom” rəhbərini puluna və biznesinə göz dikənlər öldürüb? - qohumundan şok 10:48 Yol polisindən sürücülərə XƏBƏRDARLIQ 10:45 Gəncə və Sumqayıta yeni polis rəisləri təyin olundu - ƏMR 10:16 Təhsil Nazirliyində 200 min manatlıq KORRUPSİYA QALMAQALI - FOTOLAR 09:01 Bu səhiyyə ocağında rəsmən bazar açıblar...ÖZƏL-VİDEOLAR 08:59 Şəmkir rayonunun səhiyyə sistemi bərbad vəziyyətdədir - ÖZƏL+FOTOLAR+VİDEO 08:58 5 saylı xəstəxana ilə bağlı şok şikayət: rüşvət, özbaşınalıq, soyğunçuluq... 08:53 "Mənə yeddi il qadağa qoydu, özü AzTV-də ömürlük "zapret"ə düşdü" — Müğənni Aslandan Alışanov AÇIQLAMASI 08:49 Pensiyaçılara ŞAD XƏBƏR 08:44 Prezident “SOCAR karbamid” zavodunun açılışında\nBürclər -16 yanvar 05:41“Nar”-ın korporativ müştərilərinin sayı artmaqdadır” 09:14Bürclər – 15 yanvar 05:44Bürclər – 14 yanvar 05:34Bürclər – 12 yanvar 07:30“WhatsApp”dan yenidən virus yayılır 05:52Bürclər – 11 yanvar 05:18“Apple” şirkəti “iPhone” modellərinin istehsalını azaldacaq 06:30“İnternet Azərbaycanda boşanmaların sayını artıracaq” 05:37Bürclər – 10 yanvar 05:24“Nar” Naftalanda 4G şəbəkəsi qurdu 13:36Azərbaycanda 2 xəbər saytı bağlandı 06:09Bu içkiylə siqareti tərgidin – cəmi 21 günə təsir göstərir 05:52Bürclər – 9 yanvar 05:45Cinsi aktivliyi artıran preparatlar həqiqətənmi ölümə səbəb olur? 08:07\nQoca qoyunları, qısır heyvanları vətəndaşa “Aqri Kon” MMC və “Bis Co” MMC-lər verir...\nTarix : 24-12-2018, 06:21 | Bölmə: gundem, sosial |\nDövlətin puluna niyə şil-şikəst heyvanlar alınır?!\nAzərbaycanda gerçəkləşdirilən özünüməşğulluq proqramının icrası ilə bağlı bəzi regionlarda ciddi narazılıqlar var. Proqram çərçivəsində dövlətin adından vətəndaşlara qısır mal-qara, süddən yanıq, qoca-qotur qoyunlar verilir. Kasıb vətəndaşlar akta imza edib dövlətin verdiyi mal-qaranı, qoyunları qəbul etsələr də, proqramda nəzərdə tutulduğu kimi özlərinin dolanışığını təmin edə bilməyəcəklərini deyirlər. Səbəb isə onlara təqdim olunan heyvanların kökəlməyə, artmağa yararsız olmasıdır.\n“Yeni Müsavat”ın 19 noyabr tarixli sayında “Məşğulluq Mərkəzinin qoyunlu oyunları – film kimi fırıldaq” sərlövhəli yazıda Goranboyun Əlirzalı kənd sakini Ariz Qnyaz oğlu Dəmirovun şikayətini dərc etmişdik. Vətəndaş ona Əmək və Əhalinin Sosial Müdafiəsi Nazirliyinin (ƏƏSMN) Məşğulluq Mərkəzi tərəfindən verilən qoyunların qoca olmasından şikayətlənmişdi. Demişdi ki, özünüməşğulluq proqramı çərçivəsində ona gecəyarısı təhvil verilən qoyunlar qocadırlar və nazirdən kömək istəmişdi. Ariz Dəmirov dişsiz qoyunların artmayacağını, bu səbəbdən də özünüməşğulluq proqramından onun dolanışığını təmin etməsinin də sual altına düşəcəyini demişdi. Oxşar problem Şəkidə də yaşanır. Bu haqda isə ötən sayımızda qeyd etdiyimiz kimi, ipekchi.info saytı xəbər yayıb.\nSayt “Kasıbları bir az da müflis etməyin yeni yolu: özünüməşğulluq proqramı!” sərlövhəli yazı dərc edib.\nHəmin yazıda qeyd olunur ki, Şəki rayonu üzrə isə 113 nəfər 40 saatlıq təlimlərə cəlb ediliblər. Cəlb edilənlərin əksəriyyəti heyvandarlıqla məşğul olmaq fikrində olub. Lakin heyvanların verilməsi zamanı məlum olub ki, vətəndaşlara qısır və balası olmayan inək və qoyunlar, süddən yanıq dana və toğlular təklif edilib. Bu, aztəminatlı vətəndaşları daha da müflis etməkdən başqa bir şey deyil. Başqa sözlə, vətəndaş 20 qısır qoyunu 2 il yemləmək üçün 3-4 min manat pul xərcləməlidir. Sonda isə həmin qoyunları yalnız 2 min manata sata bilər. Vətəndaş, deməli, 2 min manat ziyan edəcək.\nNazirlik podratçıların adını niyə gizli saxlayır?\n“Yeni Müsavat” əməkdaşı məsələ ilə bağlı Əmək və Əhalinin Sosial Müdafiə Nazirliyinin mətbuat katibi Fazil Talıblının münasibətini öyrənib.\nMətbuat katibi həmin qoyunların haradan, hansı qiymətə, hansı podratçı şirkət tərəfindən alınması haqda suallara konkret cavab verməyib. Bildirib ki, bu xərclər üçün dövlət büdcəsindən ƏƏSMN-nə 35 milyon manat ayrılıb. Deyib ki, işdə olmadığından həmin podratçı şirkətlərin adını deyə bilmir. Növbəti gün – dekabrın 20-də isə mətbuat katibi zənglərimizi cavabsız qoyub. Yeri gəlmişkən qeyd edək ki, həmin podratçı şirkətlərlə bağlı məlumatlara ümumdünya elektron torunda da məlumatlara rast gəlinmir. Niyə şəffaf olması vacib olan bir məsələdə bunca məxfiçilik var?\nMətbuat katibinin adını konkret deməkdən yayındığı və dövlətin olduqca vacib layihəni gözdən salan hansı podratçı şirkətlərdir?\nİyunda “anadan” olan MMC-lər avqustda dövlətin 20 milyon manatına necə sahib çıxıb?\nAstna.biz saytı bu mövzuda araşdırma aparıb. Həmin araşdırmadan belə aydın olur ki, dövlətin pulu hesabına vətəndaşlara verilən qoyun və mal-qaranı podratçı – “Aqri Kon” MMC və “Bis Co” MMC konsorsiumu təmin edir. Bu MMC-lər 2018-ci ilin iyulunda yaradılıb və həmin ilin avqustunda ƏƏSMN MMC-ləri podratçı olaraq seçib! Seçim aparılarkən hansı şərtlərin əsas götürüldüyü də ayrıca araşdırma mövzusudur.\nProqramın məqsədi ilə reallıq arasında – qotur, dişsiz, qısır heyvanları alan kimlərdir?\nDövlətin vətəndaşı ələbaxımlılıqdan çıxarmalı olan proqramı bəzi hallarda əks effekt verməsi – işsiz vətəndaşlara dişsiz, qotur, qısır, süd yanığı heyvanlar verilməsinə görədir. 1 aylıq MMC-lər vətəndaşları gələcəkdə borc bataqlığına atılmalarına zəmin yaradır. Proqramın məqsədi isə vətəndaşı ayağa qaldırmaq, öz biznesini qurmaq üçün ona dövlətin dəstəyini təqdim etməkdən ibarətdir. Belə bir halda 1 aylıq MMC-lərin hansı meyarlara əsasən ölkə başçısının təşəbbüsü ilə icrasına başladılan proqramda iştiraka buraxılmaları anlaşılan deyil.\nƏƏSMN sorğuya cavabı isə belədir\nAstna.biz-in Əmək və Əhalinin Sosial Müdafiəsi Nazirliyinə yolladığı sorğunun cavabını ixtisarla təqdim edirik;\n“ƏƏSMN 2016-cı ildən başlayaraq yoxsul ailələrin yardımdan asılılığını ortadan qaldırmaq üçün özünüməşğulluq sisteminə keçidlə bağlı proqramların icrasına başlayıb. Həmin il proqramın icrasına 6 milyon manat ayrılmışdı və ondan 8 minə yaxın insanın faydalanacağı elan olunmuşdu. Bu il özünəməşğulluq sisteminin genişləndirilməsinə büdcədən 35,6 milyon manat ayrılmışdı”.\nDövlət satınalmaları registrində açıqlanmış məlumata görə, nazirliyin Dövlət Məşğulluq Xidməti özünəməşğulluq tədbirlərinin icrası üçün iyul və avqust aylarında ümumi dəyəri 30,3 milyon manat olan 3 müqavilə imzalayıb. Müqavilələr satınalma müsabiqəsi keçirilmədən birbaşa bağlanıb. Təəccüb doğuran odur ki, işlərin icrasına cəlb olunan iki lider şirkət “Az Nest” MMC və “Aqri Kon” MMC müqavilənin bağlanmasına 1-2 ay qalmış yaradılıb.\nNazirlik şübhəli məqama aydınlıq gətirməkdən niyə yayınır?\nNazirlik müqavilələrə dair informasiya sorğusuna cavabda bu şübhəli məqama aydınlıq gətirməyib.\nÖzünəməşğulluq tədbirlərinin təşkili çərçivəsində əhalinin özünəməşğulluğunun təmin olunması ilə bağlı tələb olunan vəsait isə belədir:\n- iş və xidmətlər, eləcə də istehsalat mallarının təqdim olunmasına görə “Az Nest” MMC və “SRS Consulting” şirkəti (ABŞ) konsorsiumuna 9 milyon 894 min 357,82 manat;\n- kənd təsərrüfatı malları ilə təminata görə “Aqri Kon” MMC və “Bis Co” MMC konsorsiumuna 19 milyon 225 min 246 manat.\nNazirliyə ünvanlaşmış sorğuya digər sual-cavabları təqdim edirik:\n- “Özünəməşğulluq tədbirlərinin təşkili çərçivəsində əhalinin özünəməşğulluğunun təmin olunması ilə bağlı tələb olunan «iş və xidmətlər, eləcə də istehsalat malları”, eləcə də “kənd təsərrüfatı malları” dedikdə konkret hallar üzrə nə nəzərdə tutulur?\n- Burada proqrama cəlb olunan insanların potensiallarına uyğun olaraq öz məşğulluqlarını qurmaq üçün seçdikləri iqtisadi fəaliyyət növləri üzrə işlər və xidmətlər, istehsalat malları nəzərdə tutulur. Kənd təsərrüfatı malları isə özünəməşğulluq proqramı çərçivəsində ayrı-ayrı kənd təsərrüfatı sahələri üzrə kiçik təsərrüfatlarını yaratmaq istəyən insanlar üçün nəzərdə tutulan mallardır. Buraya əsasən iri və xırda buynuzlu mal-qara, arıçılıq üçün arı ailələri və s. aiddir.\n-“Az Nest” MMC və “SRS Consulting” MMC konsorsiumu” və “Aqri Kon” MMC və “Bis Co” MMC konsorsiumu”nun iştirakı ilə bağlanmış satınalma müqavilələri üzrə neçə ailənin özünəməşğulluğu təmin olunacaq?\n- Ümumilikdə, bu il proqram çərçivəsində 7 minədək şəxsin kiçik ailə biznesinin aktivləri (mal və materiallar) alınıb verilməklə dəstəklənməsi planlaşdırılıb. Proqrama cəlb olunmaq üçün müraciət edən və müvafiq potensialları olan şəxslər ilk növbədə biznesin təşkili üzrə zəruri bilik və bacarıqlara malik olmaları üçün onlar Beynəlxalq Əmək Təşkilatının baş təlimçisinin iştirakı ilə hazırlanmış təlimçilər tərəfindən keçirilən kurslara cəlb edilir. Kursları bitirənlərdən biznes-planları uğurlu hesab edilənlərin aktivlərlə təminatı həyata keçirilir. Artıq 6,5 mindən çox şəxsin biznes planı qiymətləndirmə zamanı uğurlu hesab edilib və qiymətləndirmə prosesi davam etdirilir. Eyni zamanda bölgələrdəki proqram iştirakçılarının özünüməşğulluqlarını qurmaq üçün mal və materiallarla təmin edilməsi prosesi də gedir.\nBu prosesə ilk növbədə Cəbrayıl və Füzuli rayonları üzrə proqram iştirakçılarına aktivlərin verilməsi ilə başlanılıb. Cəbrayılın Cocuq Mərcanlı kəndində 25 ailə kiçik təsərrüfatlarını qurmaq üçün mal-qara ilə təmin olunub. Hazırda digər bölgələrdə də aktivlərlə təminat həyata keçirilir.\nProqrama cəlbetmə zamanı həssas qruplardan olan ailələrə üstünlük verilir. Məsələn, proqram iştirakçılarından 1000 nəfərdən çoxunu əlilliyi olan şəxslər, 1255 nəfərini məcburi köçkünlər, 158 nəfərini şəhid ailələrindən olanlar, 816 nəfərini ünvanlı dövlət sosial yardımı alan ailələrin üzvləri, 388 nəfərini sağlamlıq imkanları məhdud uşağı olan valideynlər, 65 nəfərini penitensiar müəssisələrdə cəza çəkməkdən azad olunanlar və s. təşkil edir. Həmçinin proqramda iştirak edənlərdən 1026 nəfəri gənclərdir.\nEyni zamanda, dövlət uşaq müəssisələrinin məzunları olan, valideyn himayəsindən məhrum gənclərin mənzillə təmin edildikləri “Məzun evi”ndən də gənclərin bu proqrama cəlb edilməsi təmin olunub.\n- Yuxarıda qeyd olunan 3 satınalmanın həyata keçirilməsi məqsədilə satınalma müsabiqəsi təşkil olunmuşdumu? Əgər birbaşa müqavilə üzrə satınalma proseduru təşkil olunubsa, konsorsium üzvləri eyni gündə, 2018-ci ilin iyun ayının 26-də yaradılmış “Aqri Kon” MMC və “Az Nest” MMC ilə müqavilələrin bağlanması necə izah oluna bilər? Onların özlərinin (yaxud aid olduqları şirkətlər qrupunun), yaxud konsorsiumların digər tərəfləri kimi biznes təcrübələri, o cümlədən müvafiq sahə üzrə bacarıqları mövcuddur?\n- Məşğulluq tədbirlərinin təşkili çərçivəsində respublikanın rayonları üzrə əhalinin özünüməşğulluğunun təmin olunması ilə bağlı tələb olunan kənd təsərrüfatı mallarının satın alınması məqsədi ilə “Dövlət satınalmaları haqqında” Azərbaycan Respublikası qanununun 21-ci maddəsinin müddəaları nəzərə alınmaqla və həmin qanunun 17.3-cü maddəsinə uyğun olaraq Əmək və Əhalinin Sosial Müdafiəsi Nazirliyi yanında Dövlət Məşğulluq Xidməti ilə “Aqri Kon” MMC və “Bis Co” MMC konsorsiumu arasında 3 avqust 2018-ci il tarixli birbaşa müqavilələr bağlanıb.\n- İndiyədək özünəməşğulluq tədbirlərinə nazirlik tərəfindən Bakı şəhəri və ümumən regionlar üzrə neçə ailə cəlb olunub? Bu tədbirlərin icrasına nə qədər vəsait sərf olunub və ilkin nəticələr nədir?\n- Proqramın əhatə etdiyi şəxslərin sayı 1200-dən cari ildə 7 minədək artırılır. Proqrama cəlb olunan və aktivlərlə təmin edilmiş şəxslər uğurlu şəkildə öz kiçik ailə təsərrüfatlarını yaradaraq genişləndirməyə səy göstərirlər. Bu da proqramın icrası sahəsində ilkin nəticələrin müsbət olduğunu deməyə əsas verir. Əsas məqsəd aztəminatlı ailələrin, sosial cəhətdən həssas qrupların özünüməşğulluq proqramı vasitəsilə dövlət sosial yardım proqramından asılılığını aradan qaldırmaq, onların kiçik sahibkarlığa çıxışına imkan yaratmaqdır.\nBelə. Göründüyü kimi, kifayət qədər büdcə vəsaitlərinin sərf olunmasına rəğmən, özünəməşğulluq proqramının icrasına az sayda ailələr qoşula bilir. Onların kiçik biznesinin uğurlu olub-olmayacağını isə zaman göstərəcək.\nTəhsil Nazirliyində 200 min manatlıq KORRUPSİYA QALMAQALI - FOTOLAR Bu səhiyyə ocağında rəsmən bazar açıblar...ÖZƏL-VİDEOLAR Şəmkir rayonunun səhiyyə sistemi bərbad vəziyyətdədir - ÖZƏL+FOTOLAR+VİDEO 5 saylı xəstəxana ilə bağlı şok şikayət: rüşvət, özbaşınalıq, soyğunçuluq... “Broker Əbülfəz” və “Delta Qrup C.O.” MMC xalqa 53 min ton zəhərli yağ yedirib? - Video cra hakimiyyətinə etiraz edən qadın öz başına kərpic vurub – Rüşvət qalmaqalı (Video)


Prezident: “Manatın mezennesi edaletlidir” - Azadliq Xeber\nPrezident: “Manatın mezennesi edaletlidir”\nPrezident: "Manatın məzənnəsi ədalətlidir"\n09:30 xeber – Azərbaycan höküməti manatla bağlı bütün lazımi tədbirləri həyata keçirib.\nAzadlıq.az xəbər verir ki, anspress-in məlumatına görə bu haqda Davosda Dünya İqtisadi forumunda iştirak edən Azərbaycan prezidenti İlham Əliyev “RİA Novosti” agentliyinə müsahibəsində deyib.\nPrezidentin sözlərinə görə, manatın hazırki kursu ədalətlidir. “Manatla bağlı hökümət daha heç bir tədbir görməyəcək. Nə lazım idisə hər şey edilib. Düşünürəm ki, manatın bu günkü məzənnəsi neftin indiki qiymətləri baxımından sabitdir. Düşünmürəm ki, neftin bundan sonra ucuzlaşması manatın məzənnəsinə mənfi təsir göstərməyəcək. Manatın indiki məzənnəsi ədalətlidir. Əvvəllər manata bir az yüksək qiymət verilirdi indi isə o öz yerini tutub.”\nMüxbirin “Rusiya şirkətləri Azərbaycanın dövlət aktivlərinin özəlləşdirilməsində iştirak edə bilərmi” sualını isə prezident bu cür cavablandırıb: “Rusiya Azərbaycanın yaxın dostudur. Əgər istəsələr, yalnız şad olarıq. Lakin hələ ki, müraciət edən olmayıb”.\nDövlət başçısı qeyd edib ki, ölkənin əsas ixrac məhsulunun dəyərsizləşməsi səbəbindən Azərbaycan hökuməti strateji aktivi olan SOCAR-ı özəlləşdirilməyəcək: “SOCAR dövlətin strateji aktivdir. Bu səbəbdən onun özəlləşdirilməsindən söz gedə bilməz”.\nİlham Əliyev həmçinin qeyd edib ki, ğzəlləşməsi nəzərdə tutulan şirkətlərin siyahısı yaxın vaxtlarda müzakirəyə çıxarılacaq.\nÖtən gün isə prezident Davos Forumu çərçivəsində “Yeni enerji tarazlığı” adlı panel müzakirəsində çıxış edib.\nİlham Əliyev çıxışında neftin qiymətinin düşməsindən danışıb. Prezident bildirib ki, dünya birjalarında neftin qiymətinin daha da ucuzlaşması təəccüblü olmayacaq.\nDövlət başçısı neftin qiymətinin bu səviyyədə düşməsini gözlənilməz adlandırsa da, Azərbaycanın iqtisadiyyatının stabil olduğunu deyib.\nDavos forumu ötən gün başlayıb. Forum yanvarın 23-dək davam edəcək. Bu gün Azərbayacan prezidentinin forumda çıxışı gözlənilir.


Nuru Paşanın müəmmalı ölümü: Təsadüfi partlayış, yoxsa sui-qəsd? – Yenicag.Az\nAna Səhifə Banner Nuru Paşanın müəmmalı ölümü: Təsadüfi partlayış, yoxsa sui-qəsd?\nYeni Çağ Media Qrupu – Sentyabr 15, 2018 - 16:25\nQafqaz İslam Ordusunun əfsanəvi komandanı Nuru Paşanın ölümü ətrafında yaranmış sirr pərdəsi hələ də qalxmayıb.\nYenicag.az xəbər verir ki, Nuru Paşa 1949-cu il martın 2-si, saat 16:30-da özünə məxsus “Sütlüce” silah zavodunda meydana gələn partlayış nəticəsində həlak olub.\nPartlayışla bağlı ilkin məlumatlarda hadisənin texniki təhlükəsizlik qaydalarına əməl olunmaması səbəbindən baş verdiyi bildirilib. Qeyd edilirdi ki, partlayıcı maddələrin saxlandığı anbarda temperaturun normadan yüksək olmasına diqqət yetirilməməsi belə bir faciə ilə nəticələnib.\nPartlayışın ərazidəki kimyəvi maddələr saxlanan otaqlara da təsir göstərməsi nəticəsində baş verən yanğın isə faciənin miqyasını daha da böyüdüb.\nMəlumata görə, Nuru Paşa partlayış zamanı zavodda öz kabinetində olub. Hadisədən həmən sonra partlayış ərazisinə gələn Nuru Paşa işçilərin təhlükəsizliyi üçün lazımi göstərişlər verir.\nNövbəti partlayışların qarşısını almağa çalışan Nuru Paşa 2 min ədəd minanın saxlanıldığı anbara keçməyə cəhd edir. Lakin yanğının təsiri ilə baş verən növbəti partlayışın qarşısını almaq mümkün olmur və Nuru Paşa da bu zaman həyatını itirir. Faciə zamanı Nuru Paşa da daxil olmaqla, 26 nəfər həlak olur. Faciə zamanı həlak olanların dəfninə yüksək vəzifəli dövlət rəsmiləri də qatılırlar.\nHəmin hadisədən 70 ilə yaxın vaxt keçməsinə baxmayaraq, “Sütlücə” silah zavodunda baş vermiş faciənin təsadüfi partlayış, yoxsa Nuru Paşanın fiziki məhvinə hesablanmış sui-qəsd olması ehtimalları ətrafında mübahisələr səngimir. Fakt isə dəyişməz qalır: “Sütlücə”dəki partlayış Türk dünyasının böyük şəxsiyyəti, əfsanəvi komandan, Azərbaycan istiqlalının alovlu müdafiəçisinin həyatına son qoydu.\nNuru Paşa, Qafqaz İslam Ordusu,


Henry Ford avtomobil imperiyası qurmağa necə nail | Tender.az\nHenry Ford avtomobil imperiyası qurmağa necə nail olur?\nBizplus.az xəbər verir ki, Bu məqalədə Henry Ford-un prinsiplərindən, onun əli dollarlarla oynayan ilk milyarderlərdən biri olmasından və necə öz zamanının ən iri sənayeçisinə çevrilməsindən bəhs edəcəyik. Onun işə yanaşması müflis şirkətləri belə gəlirli birilərinə çevirə bilər. Bəs bunun səbəbi nədir?\nGəlin əvvəlcə onun tərcümeyi-halına nəzər yetirib istehsalın optimallaşması prinsipinə necə gəlib çatdığına da baxaq.\nHenry Ford sənaye fəaliyyətinə 1903-cü ildə “Ford avtomobilləri icması”nı yaratmaqla başlayıb. Firmanin kapitalı 100 000 dollar təşkil edib və firmanın nəğd 28 000 dolları olub (bütün bu pullar işə xərclənib).\nİlk avtomobillər A modelləri olub.\nOnlar müasir avtomobillərdən fərqlənsələr də əsl mütərəqqi avtomobillər hesab olunurlar. A sinfindən olan “Ford” avtomobilləri orta gəlirli adamların maşını olub və onlar etibarlılığı, praktikliliyi və rahatlığı ilə seçiliblər.\nİlk il artıq 1708 maşın satılır. Bunu yaxşı nəticə adlandırmaq olar.\nAmma son illər şirkət yeni, daha baha modellər istehsal etməyə başladığına görə satış sayı 1599-a düşüb.\nBelə olan halda, Ford şəhər və yüngül turizm üçün ancaq 3 ucuz model buraxmaq qərarına gəlir.\nNəticə özünü çox gözlətmir və artıq həmin il şirkət 8423 maşın satır! Məhz bu vaxt Ford bir şeyi başa düşdü: alıcılar üçün əsas qiymətdir.\nO, qiymətləri endirmək istədi. Bunun üçün bir avtomobilin istehsalına xərcləri azaltmaq lazım idi: “İstehsalat artırılıb istehsal daha da effektiv şəkildə edildiyi halda avtomobilin qiyməti düşür”.\nMəhz buna görə də 1909-cu ildə Ford bundan sonra ancaq T modelləri istehsal edəcəklərini bildirdi.\n1910-cu ildə Ford ucuz qiymətə sadə avtomobil təqdim edir və nəticədə dövriyyə 10 000 avtomobil sayına kimi artır. O, geniş həcmli istehsala fəal surətdə yatırım edir və qiyməti 950 dollardan 780 dollara kimi azaldır, beləcə, 34 528 maşın satışına nail olur.\nFordun əsas ideyası avtomobilin qiymətinin sistemli şəkildə endirilməsi ilə yanaşı istehsalı da daha effektiv etməkdən ibarətdir.\nFord avtomobillərin istehsalında ixtisaslaşmamış işçi qüvvəsindən istifadə edib və bunu onun yüksək nailiyyətlərindən biri hesab etmək olar. Axı əvvəllər avtomobil yığmaq üçün təcrübəli mexaniklərdən ibarət bütöv bir briqada lazım gəlirdi və onlar da layiqincə əmək haqqı tələb edirdilər.\nFord avtomobillərin sadə əməliyyatlarla yığılması prosesini tətbiq etdi və artıq heç bir xüsusi biliyi və bacarığı olmayan istənilən şəxs onu icra edə bilirdi.\nO, öz zavodlarında iş növbəsini səkkiz saata kimi qısaldıb əmək haqqının həcmini artırır.\nÖzünün “ Mənim həyatım, mənim nailiyyətlərim” kitabında Ford deyir ki, istehsal üçün 7882 əməliyyat icra etmək lazım gəlirdi ki, bunlardan da 949-u tam sağlma və güclü adamlar tələb edirdi, 3338-i üçün adi fiziki gücə ehtiyac vardı, 3595-nin icrası heç bir fiziki güc tələb etmirdi və istənilən şəxs onu icra edə bilərdi. 670 işi ayaqsız da görmək mümkün idi, 2637-si üçün bir ayaq lazım gəlirdi, 2-sini əllərsiz, 715-ini tək bir əllə, 10-nu isə kor olan da icra edə bilərdi.\nYuxarıda dediklərimizdən belə bir nəticəyə gələ bilərik ki, Fordun prinsipləri qiymətlərin endirilməsi hesabına gəlirin artırılmasından ibarətdir. Əldə etdiyi gəliri o, istehsalın effektivliyinin artırılmasına və işçilərin premiyasına xərcləyib. Bu məqamda onu da qeyd etmək yerinə düşər ki, işçilər satışların sayının çoxalmasında heç də az rol oynamayıblar. Belə ki, onlar istehsalın yeni təkmilləşmə üsulları barədə təkliflər irəli sürüblər.\nFord həm də özünün lazımi avtomobil dəstlərinin hazırlanması zavodunu da təsis edib və istehsalın optimallaşdırılması hesabna o onların çox ucuz qiymətə istehsalına nail ola bilib. “Ford Motors”un kömür mədənləri, dəmir yolları, ağacların emalı zavodları ( şirkətlərin işçilərinin ümumi sayı 500 mi nəfər olub) olub.\nHeny Ford, avtomobilin dəbdəbə predmeti deyil, praktik və etibarlı tərəqqi vasitəsi olduğnu sübut etməklə sənayeni ömürlük dəyişib.


İlin əvvəlindən Gürcüstandan Azərbaycana 23,2 milyon dollarlıq kənd təsərrüfatı məhsulları ixrac olunub » Guninfo.az\nİlin əvvəlindən Gürcüstandan Azərbaycana 23,2 milyon dollarlıq kənd təsərrüfatı məhsulları ixrac olunub\nGürcüstan bu il kənd təsərrüfatı məhsullarının ixracını 35 faiz artırıb.\n"Report"xəbər verir ki, ölkə cari il aprelin 1-dək 207,5 milyon dollarlıq kənd təsərrüfatı məhsulları ixrac edib.\nGürcüstanın Ətraf Mühit və Kənd Təsərrüfatı Nazirliyinin yaydığı məlumatda deyilir ki, bu da 2017-ci ilin birinci rübü ilə müqayisədə 34,7 faiz çoxdur. 2017-ci ilin ilk 3 ayında Gürcüstan 154 milyon dollar həcmində kənd təsərrüfatı məhsulları ixrac edib.\nHesabat dövründə Gürcüstandan Azərbaycana 23,2 milyon dollarlıq kənd təsərrüfatı məhsulları ixrac olunub.\nHəmin dövrdə Gürcüstandan Rusiyaya 52,2 milyon dollar, Avropa İttifaqına 42,6 milyon, Türkiyəyə 22,2 milyon, Ukraynaya 16,5 milyon, Qazaxıstana isə 11,1 milyon dollar məbləğində mal ixrac edib.\nHesabat dövründə Gürcüstan xarici ölkələrə əsasən xalis üzüm şərabı (41,9 milyon dollar), mineral və saf bulaq suyu (32,3 milyon dollar), spirtli içkilər (28,5 milyon dollar) və qoz və fındıq (18,6 milyon dollar) ixrac edib.\nÖlümcül döyülən adam hospitala "xəstə" adı ilə yerləşdirildi - "Baku City Hospital"da DƏHŞƏTLİ FAKTLAR 31 may 2018, 14:01\nMüdafiə Nazirliyinin polkovnik leytenantı HAKİMİYYƏTƏ QARŞI – Cəzasızlığın fəsadları!!! 28 mar 2018, 17:07\nƏrdoğan həbs edilmiş azərbaycanlı biznesmendən danışdı - "Atamın oğlu deyil" 26 apr 2017, 15:14\nŞəhərin mərkəzində su fontan vurdu - VİDEO 08 fev 2020, 10:20\nBakida Erməni siqaretləri satışa çıxarıldı - Gömrüyün xeyir-duası ilə 28 sen 2019, 16:00\nPolis bu şəxsi axtarır - VİDEO 11 in 2019, 14:38\nDİN Bakıda "Qaqaş” adlı mütəşəkkil cinayətkar şəbəkəni ifşa etdi (FOTOLAR) 03 may 2019, 15:01\nİran qarışdı — 5 polis öldürüldü, 30 polis yaralı 20 fev 2018, 15:51\nVALİDEYN SUMQAYIT TƏHSİL ŞÖBƏSİNİN MÜDİRİNİ HƏDƏLƏDİ:“BİR ŞEY OLSA..” 14 okt 2019, 14:40\n“RAYON PROKURORU “ÇIXARIŞ”LI EVİMİ ZƏBT EDİB…” 22 may 2019, 12:59\nCavid Qurbanov Hacı Salayevi necə geri oturtdu? 27 yan 2020, 09:20\nAnar Əliyev: “Vergi sistemində islahatların növbəti, yeni iş prinsiplərinə əsaslanan mərhələsi başlayıb” 18 yan 2019, 17:42\nƏsgərlikdən təxris edilən köçkünün işində ikitirəlik: “Pensiya verilmir” - VİDEO 17 in 2019, 16:46\n"Bağışla, bacı, sənə qardaşlıq edə bilmədim..." - Faciəvi qəzada ölən Lalənin qardaşı 15 mar 2017, 14:55\n“Hələ bir soruşursunuz da Kamal Abdulla mənə nə edib?” 01 okt 2019, 18:10\nMingəçevirdə "Aydın Mirzəzadə" adlı rəzalət... - VİDEO 12 fev 2020, 10:08\nƏflatun Amaşovdan sensasion ETİRAF 17 okt 2019, 23:53\nOĞLU ŞƏHİD QIZINI ÖLDÜRƏN "YEGANƏ" ŞADLIQ SARAYININ RƏHBƏRİ İFADƏ VERDİ - SAXTA RƏYƏ GÖRƏ 24 apr 2019, 15:42\nAZAL prezidenti onu videoya çəkən adama barmaq göstərdi - RÜSVAYÇI HƏRƏKƏT 08 in 2018, 15:50\nOqtay Şirəliyev səhiyyəsində ekstrasens üsulu: Şəki xəstəxanasında falabaxan xidməti 24 sen 2019, 14:51


İdman mətbuatı bu gün – II yazı\nDövlət səviyyəsində mətbuata qayğı göstərildiyi, KİVDF vasitəsi ilə maliyyə dəstəyi verildiyi bir vaxtda əsasən elektron KİV-dən ibarət olan idman jurnalistikası bərbad durumdadı. Saytların 90 faizi 2-3 işçidən artıq kollektiv saxlaya bilmir, redaksiyalar bağlanıb. Belə miskin durumda bu sahənin inkişafı mümkün deyil. Qarşıdan isə məsul yarışlar – Avropa Liqasının finalı, Bakıda keçiriləcək AVRO-2020-nin qrup oyunları gəlir.\nBu yarışları həm də ona görə qəbul edirik ki, ölkəmizin tanınmasında, təbliğatında rol oynasın. Bəs, bu təbliğatı kim aparacaq? Məlumatı olanlar bilir ki, redaksiya şəraitində yetişməyən, müxtəlif kurslara, seminarlara qatılmayan, təcrübəlilərin, peşəkarların yanında məktəb keçməyən gənclər sosial mətbuatda status yazan sıradan vətəndaşlardan fərqli deyil. İşi həm də maarifləndirmək olan mətbuatı belə təcrübəsiz gənclərin ümidinə qoymaq olmaz. AFFA-ya, klublara mətbuat nümayəndələrinin savadsız insanlardan ibarət olması sərf edir - belələrini aldatmaq daha asandı. Elə ona görə də güclü mətbuat heç kimə sərf etmir.\nHamı qazancını əməyi sayəsində əldə edir. Mətbuatın isə belə şansı yoxdu. İşləməli və maliyyəsiz qalmalısan, maliyyə olmadıqda isə davam etmək, yaşamaq mümkün deyil. Qazanc gətirəcək azad reklam bazarı yoxdursa, yazı yazmaq, araşdırma aparmaq, təhlillə məşğul olmaq, xəbər istehsal etmək sizif əməyidi. Faydasız, mənasız əməklə yalnız dilənçi kimi yaşamaq mümkündü. Bizim AFFA-dakı, klubdakı “dostlar”ımıza da dilənçilər lazımdı. Onları ələ almaq, istifadə etmək, asılı salmaq üçün.\nƏyilənlər bir müddət çörəkpuluna dolanıb, sonradan sıradan çıxarılır, mətin dayananlar isə ehtiyacla sınağa çəkilir, bezdirilir, küsdürülür və kənara atılır. Manevr edərək dayanan, minimumla maksimuma çalışan həmkarlarımız da yalnız bugününü düşünmək məcburiyyətindədi, onlar jurnalistikanın inkişafı naminə heç nə edə, davamçılar yetişdirə, sağlam təbliqat qura bilmir.\nVəziyyətdən çıxış üçün müxtəlif yollar var. Əvvəla, dövlət qağyısı əvvəl-axır elektron KİV-də də özünü göstərməlidi. Qəzet jurnalistikasını zorla yaşatmağa çalışmaqdansa, texnoloji yeniliklərlə barışmalı, daha sürətli, daha diqqətçəkən, daha əhatəli internet mediaya diqqət artırılmalıdı. Amma bu, AFFA-nın baş katibi Elxan Məmmədovun yalançı qayğısı kimi olmamalıdı. O vaxt elektron KİV-ə dəstək adı ilə idman mətbuatını bir araya toplayan Məmmədov sonradan bütün jurnalistləri özündən asılı salmaq üçün formatı dəyişdi, perspektivli layihəni uğursuz puldağıtma makinasına çevirdi.\nBu, uzun prosesdi. Mətbuat Şurası ayılana kimi AFFA, klublar müəyyən işlər görməlidi. Bunu minnət üçün yox, həm də öz təbliğatlarını qurmaq, top oyununa azarkeşlərin, ictimaiyyətin diqqətini çəkmək üçün etməlidilər. Axı futbola neft pullarından müəyyən miqdar ayrılıb və o, bütün təbəqələrə bölüşdürməlidi. Televizorun işləməsi üçün elektrik enerjisinə pul sərf edilir, lakin heç kim ona antenna da qoşmağı lazım bilmir. Həmin antenna isə mətbuatdı – futbolun özü qədər vacib sahə.\nHəmkarımız Elçin Cəlilovun fikrincə, redaksiya olmadan ciddi KİV olmaq mümkün deyil: “Nә zaman ki bizim saytın ofisi var idi, "xam material" götürüb, istәdiyimiz kimi formalaşdıra bilirdik. Vә bu gün aparıcı telekanallarda bizim redaksiyada ilk addımlarını atanlar çalışır. Bizimçün şәrait olmalıdır ki, peşәkar fәaliyyәtimiz daha çox faydalı olsun”.\nCeyhun Əliyev (sport24.az) eyni fikirdədi: “Həqiqətən baş redaktorlar görmüş, redaksiyada bu çətin peşənin sirlərini öyrənmiş jurnalist üçün bu gün səhər tezdən evini tərk edərək iş yerinə yollanması həlledici rol oynamayacaq. Faydalı iş əmsalı uzağı 5-10 faiz azalacaq. Ancaq biz həyatı tutub durmayacağıq. Yerimizə yeni nəsil hazırlamağa borcluyuq. Gənc nəsli yetişdirmək üçünsə mütləq və mütləq redaksiya olmalıdı! Detallı şəkildə bu zərurəti açmaq çox yer tutar. Ancaq çiynimizdəki təcrübəyə əsasən deyə bilərəm ki, redaksiyasız yeni nəsil yetişdirmək mümkün deyil!”\nCeyhun Rzayev də ofissiz jurnalistikanın inkişaf etmədiyi fikri ilə razıdı: “İnkişaf etsə də, proses ləng gedər. Əfsuslar olsun, bu gün idman saytlarının əksəriyyəti iqtisadi çətinliyə görə redaksiya kirayələyə bilmir”.\nBəs, vəziyyətdən çıxmaq üçün eletron KİV-lə bağlı tənzimləyə ehtiyac varmı? Aydın Bağrovun fikrincə, mütləq olmalıdı: “Buna birmənalı olaraq ehtiyac var. Amma bunu kim edəcək və hansı formada? Bununla əlaqədar təşəbbüslər ictimai-siyasi saytlarla da bağlı tez-tez səslənir. Hələlik yekdil bir fikrə gəlinməyib. Konkret idman mediasına gəlincə, indiki halda əməkdaşlıq birinci növbədə hansısa saytın hədə-qorxusu ilə deyil, onların ictimai mövqeyi tənzimlənməlidi”.\nCeyhun Əliyevin konkret təklifi var: “Attestasiya Komitəsi (AK) yaradılmalı və yalnız bu qurumun verdiyi sertifikat nəticəsində elektron KİV fəaliyyət göstərmək hüququ əldə etməlidi. Eyni zamanda, sertifikatlar fərqləndirilməli, KİV-lər təsnifatlara bölünməlidi. Bunun qanuni forma alması üçün Milli Məclisdə (MM) qərar qəbul edilməlidi. Lakin sözügedən sertifikatları verəcək AK üzvləri həqiqətən də müəyyən edilmiş sahənin insanları olmalıdı. Məsələn, ömrünü mədəniyyət sahəsinə həsr etmiş lap ən güclü qələm sahibinin idman mediasını dəyərləndirməsini qeyri-məqbul hesab edirəm. Ancaq elektron KİV qarşısına sərt şərt qoyulursa, bunun maddi tərəfləri də qarşılanmalıdı. Çünki sponsorsuz fəaliyyət göstərən elektron KİV-lər (mən yalnız idman sahəsini nəzərdə tuta bilərəm, çünki digərləri barədə ətraflı informasiyam yoxdu) olduqca asılı durumdadı. Söhbət təkcə birbaşa maliyyə ayırmaları ilə də yekunlaşmamalıdı. Bundan əlavə yetrincə budaqlar var ki, həmin tələbatlar da ödənilməlidi. Attestasiya məsələsinə qayıtdıqda, həqiqətən MM-də müzakirəyə çıxarılacaqsa, KİV (müstəqil) təmsilçilərinin iştirakı bu yığıncaqlarda mütləqdi!”\nAmal Abuşov elektron KİV-də tənzimləmənin gərəkliliyini lazım bilir və misal göstərir: “Bu yaxınlarda dövlət büdcəsindən 33 qəzetə ciddi miqdarda pul ayrıldı. Kimdi o qəzetləri oxuyan? Siyahıda elə qəzetlər var ki, təkcə redaktorundan ibarədi. Nə əməkdaşı var, nə oxucusu, nə də öz beyin məhsulu. Mən səhərlər işə metroyla gedirəm. Əvvəllər qəzet oxuyanların sayı çox idi. İndi yox dərəcəsindədi. Əvəzində insanlar informasiyanı internetdən, saytlardan alırlar. Deməli, sosial sifarişi eşitmək, elektron KİV-ə diqqət və maliyyə ayırmağın zamanı çatıb. Hətta keçib belə”.\nElçin Cəlilov da bu məsələyə görə narahatdı. Amma o, bunun son çəxəş yolu olduğunu düşünmür: “Elektron KİV-lә bağlı qanunvericilik mexanizmi olmaması da ciddi problemdi. Ancaq әmin deyilәm ki, bu bosluq aradan qaldırılsa, idman mediasının elektron kәsimi movcud maddi problemlәri arxada qoya bilәcәk”.\ntarix: 03-07-2018 18:15


CHIP dəyəri 9 ABŞ dollar olan kiçik bir kompüterdir - İnnovasiya - 2022\nCHIP Otto təklif edən eyni adamlardan kiçik bir kompüterdir, gif çəkən kamera və yeni kompüterdə yalnız bir qiymət etiketi var 9 ABŞ dolları (yox, başqa 9-u unutmadıq). Bu qiymət üçün olduqca uyğun xüsusiyyətlərə sahibdir 1 GB işləmə gücü, 4 GB yaddaş və 512 MB RAM.\n[Şəkil mənbəyi: Şirkət Adı Next Thing Co.]\nKiçik kompüter qeyd etdiyi bir yazı ölçüsündədir və dizaynerləri işə hazır olduğunu söyləyirlər. Bunun arxasındakı şirkət, Otto ilə olduğu kimi maliyyə toplamaq üçün layihəni Kickstarter-a qoydu. Kompüterlə birlikdə PocketCHIP təklif edirlər və bu cihazı toxunma ekranı və klaviatura ilə birlikdə ağıllı bir cihaza çevirir.\nCHIP-in dizaynerləri onsuz da GUI Linux istifadə edirsinizsə, ətraf mühitə əlavə etmək, oyun oynamaq və hesablama işləri ilə normal şəkildə etdiyiniz kimi əvvəlcədən quraşdırılmış tətbiqetmələrdən istifadə edə biləcəyinizi iddia edirlər.\nCHIP ayrıca öz USB portu, Wi-Fi, Bluetooth, qulaqlıq yuvası və mikrofon portu ilə gəlir və cihaza qoşulmuş bir LiPo batareyası ilə işləyir. Cihaz özü yalnız ölçən bir lövhəyə səliqəli şəkildə oturur 1,5 düym 2,3 düym lakin bir işə əlavə edilmir.\nCHIP heç bir işə yaramasa da, Next Thin Co təkcə kiçik kompüteri saxlamayan, həm də tam klaviatura, toxunma ekranı əlavə edən birini dizayn etdi 4.3 düym və batareyası 3.0 MaHətrafında davam etməlidir beş saat və PocketCHIP adı ilə gedir. GameBoy-a bənzədiyi üçün əvvəllər belə bir şey gördüyünüzü düşünə bilərsiniz.\nCHIP-ə inanılmaz dərəcədə ucuz bir qiymətə söz verildi və bu, şirkətin çox miqdarda komponent sifariş edə biləcəyinə görə qiymətləndirildi və sanki verdikləri vəd miqdarı ilə bunu edə biləcəkləri kimi görünür. ' onsuz da almışam. Bütün açıq mənbə proqramlarından və şirkətin dizaynı açıq mənbə kimi işə salma planından istifadə edir.\nGirov verə bilərsiniz 9 ABŞ dolları CHIP üçün və istəsəniz video və batareya adapterlərinə əlavə edin. Üçün $49 PocketCHIP qutusunu və Çipi alırsınız. Şirkət kiçik kompüteri bu ilin dekabrında və işlərini 2016-cı ilin mayında göndərəcəyinə ümid edir.\nVideoya baxın: EN SON XEBERLER. Azərbaycanda sabah dollar bu qiymətə olacaq MƏZƏNNƏ AÇIQLANDI (BiləR 2022).\nBir başlanğıc olsanız belə kod yazmağı necə öyrənmək olar\nAI və birlikdə işləyən insanlar gələcəyi proqnozlaşdıra bilər\nAbbottun COVID-19 Test nəticələri, FDA başına səhv ola bilər\nRobot Məzuniyyəti: COVID-19 arasında Yapon Universiteti Mərasim təşkil edir\nPorno Axınları İddialanan Twitter Hackerinin Zoom dinləməsini dayandırır\nÇin Coronavirus epidemiyası ilə mübarizə aparmaq üçün pilotsuz təyyarələr və süni zəka robotlarından istifadə edir\nHakerlər, Tesla Autopilot-u Təhlükəli Asan Hack ilə Sürət Həddini Qırmağa aldadıblar\nGate Residence ətraf mühitin davamlılığını təşviq edəcəkdir\nÜmumilikdə bir mühəndislik möcüzəsi olan 13 göydələn\nKiçik evin ətrafı tamamilə tikilmişdir\nCopyright 2022 \_ CHIP dəyəri 9 ABŞ dollar olan kiçik bir kompüterdir...


Oxu.az - Qrossmeyster Ülvi Bacarani: Şahmatda hələ çox inkişaf edəcəm – MÜSAHİBƏ\nQrossmeyster Ülvi Bacarani: Şahmatda hələ çox inkişaf edəcəm – MÜSAHİBƏ\n“Gözümü açandan şahmat və tibb ab-havasında böyümüşəm”.\nOxu.Az-ın “Oyundan kənar” rubrikasının növbəti qonağı qrossmeyster Ülvi Bacaranidir.\n- Ülvi, gəncsən, amma şahmatda az da olsa, öz sözünü demisən. Özünü bizə təqdim elə, səni daha yaxından tanıyaq, sonra nailiyyətlərinlə tanış olaq.\n- Mən, Ülvi Bacarani, ziyalı ailəsində doğulmuşam desəm, yanılmaram. Bakıda anadan olmuşam, burada da böyümüşəm. 126№-li orta məktəbi bitirmişəm, Tibb Universitetinin 4-cü kurs tələbəsiyəm.\nAilədə dörd nəfərik. Anam mühəndisdir. Atam, İlqar Bacarani isə 30 ildir tanınmış şahmat müəllimidir, beynəlxalq usta, beynəlxalq hakim, yaxşı təşkilatçı və əməkdar məşqçidir, uğurlar qazanmış bir çox tələbələri var. İlk müəllimim atam olub və mənim də bu səviyyəyə qalxmağımda onun böyük zəhməti olub və hal-hazırda da var.\n- İlk olaraq şahmatda hansı uğurların olub?\n- Beş yaşımdan şahmatla məşğulam.\nBirinci dərəcəni artıq 7 yaşımda almışdım, 9 yaşda olarkən Bakı çempionatında qalib gəlmişdim. Daha sonra 10 yaşımda Avropa və Dünya çempionatlarındakı medallarıma görə FİDE ustası oldum, 14 yaşımda Beynəlxalq usta adını və 16 yaşımda ən yüksək şahmat titulunu – Beynəlxalq qrossmeyster titulunu qazanmışam.\n- Şahmat və tibb – hər ikisi başqa-başqa sahələrdir.\n- Mən gözümü açandan şahmat və tibb ab-havasında böyümüşəm, bacım da şahmat oynayırdı. Kiçik bibim Kübra da FİDE ustasıdır. İndi İdman Akademiyasında işləyir.\nMənim böyük bibim də, nənəm də həkimdirlər. Bacım da onların yolunu davam etdirir. Yəni bu ab-havada böyümüşəm deyə tibbə daxil olmağı qərara aldım. Amma şahmatla həkimliyin hər ikisini yüksək səviyyədə işlətməyin çox çətin olduğunu qabaqcadan düşünərək əczaçılıq fakültəsini seçmişəm.\n- Valideynlərinin hər ikisi də şahmatla məşğuldu, ya sadəcə atan?\n- Xeyr, amma anamın da qayğısı əvəzsizdir. Həmişə yarışlarda mənə dəstək olur, onun dəstəyi mənə önəmlidir. Uzaqda olanda isə internetlə hər gün əlaqə qururuq.\n- Tələbəsən və məqsədin hansı yöndə olacaq – şahmat, yoxsa tibb? Tibbi oxuyub şahmatı seçəcəksən?\n- Mən ümumiyyətlə, sosial insan olmaq istəyirəm. Hələki özümü fərdi olaraq inkişaf etdirirəm. Hansı sahədə daha çox uğurlarımın olacağını zaman göstərəcək.\n- Başqa idman növləri ilə məşğul olmusanmı?\n- İdman növlərindən qısa bir müddət üzgüçülüklə məşğul olmuşam, indi Ciu-Citsu ilə həftədə 3 dəfə məşğul oluram. Əsas fikrim fiziki hazırlığımın şahmata dəstək olmasıdır. Onu zaman göstərəcək, amma deyim ki, şahmatda hələ çox inkişafım olacaq, özümdə o potensialı görürəm.\n- Şahmat səbir tələb edir, yəqin ki, özün də səbirli birisən!\n- Bəli. Şahmat düşündürür və sən o düşüncəndə səbirli olmalısan, konsentrasiyanı itirməməlisən, ən son saniyə belə nəyisə həll edə bilər. Yaxşı fiziki hazırlığın olmalıdır, fiziki olaraq dözümlü olmalısan. Çünki yarışlarda saatlarla düşünə bilərsən və buna insanın fiziki durumu tab gətirməlidir, beyin və orqanizm yorulmamalıdır.\nPotensialım var və o potensialla irəliləyəcəyimə əminəm.\n- Başqa idman növlərində yarışdan öncə mütləq hazırlıq mərhələsi olur – bəs şahmatda necədir?\n- Şahmat belədir ki, özün hazırlaşırsan, müəlliminlə, və yaxud təkbətək oturub hazırlıq edirsən, xüsusi bir hazırlıq mərhələsi ola da bilər, olmaya da. Adətən dayanmadan non-stop rejimdə çalışmaq lazımdır.\n- Şahmat daha çox hansı ölkədə inkişafdadır?\n- Deyə bilərəm ki, Çin, Hindistan, Rusiya, Ukrayna, ABŞ-da inkişaf var, amma uşaq şahmatı daha çox Hindistanda, Rusiyada, Çində güclüdür.\nBu ölkələrdə şahmat güclü inkişaf edir, dövlət və sponsorlar tərəfindən məqsədyönlü düzgün dəstək var.\n- Azərbaycan Şahmat Federasiyası və yaxud Azərbaycanda şahmatın inkişafı bir gənc şahmatçı kimi səni qane edir?\n- Deyərdim çox da yox, çünki bu elə idman növüdür ki, guya hər kəs sərbəst məşğul ola bilər, amma təcrübəli məşqçilərin rolu və məsləhətləri əvəzsizdir. Bununla məşğul olanlara, ələlxüsus da gənclərə dəstək olmaq lazımdır, müntəzəm təlim-məşq toplantılarına böyük ehtiyac vardır.\nİlboyu bir neçə dəfə müntəzəm təlim-məşq toplantıları keçirilməsi çox xeyir verir. Orda həm həkim, həm psixoloq, həm professional məşqçilər və idman hazırlığı üzrə mütəxəssis olsa onda hazırlıq dolğun olar.\nMəsələn, birinci əsas komandaya diqqət var, onlarla rəsmi olaraq Aleksandr Xalifman işləyir, amma biz ikinci komandadayıq və ona dəstək, diqqət azdır. Çox istəyərdim lazımi diqqət olsun.\n- Növbəti Şahmat Olimpiadası Azərbaycanda keçiriləcək. Ona hazırlaşırsanmı?\n- Əslində iştirak etmək istəyirəm və hazırlıq deyəndə ki, hazırlığı özümüz edirik, bizə xüsusi hazırlıq keçilmir. Azərbaycanda Şahmat Olimpiadası keçiriləcək deyə əsas komandadan savayı daha iki komanda ev sahibi kimi iştirak edəcək.\nƏsas komandaya diqqət var dediyim kimi, amma ikinci komandaya da o diqqət olsa biz də daha uğurlu çıxış edərik.\n- Yaxşı, olimpiadada özün üçün bir fərziyyən varmı, neçənci yerə düşə bilərsən?\n- Bu, komanda turniridir, şəxsi nəticəni komandanın maraqlarından üstün tutmaq olmaz. İlk 15 komanda sırasına düşə bilərik. Bütün ölkələrdən komandalar gələcək, hardasa 160 ölkə gözlənilir və komandalar olduqca güclü olacaq.\n- Bax, hansı qalibiyyətdir ki, sən onu qazanmaq istəyirsən? Və yaxud hansısa titul?\n- Dünya kubokuna vəsiqə qazanmaq istəyirəm, inanıram ki, qazana bilərəm.\n- Hansı fiqurlar sənə daha yaxındı?\n- Düzü, vəziyyət hər dəfə dəyişir, oyun gedən zaman hansı fiqur mənə kömək olursa o fiqur da mənə yaxşıdır.\n- Heç peşmanlıq hissi keçirmisənmi niyə mən şahmatla məşğul oldum?\n- Əvvəllər olurdu, amma indi tamamilə bu fikrə ziddəm.\n- Azərbaycan şahmatçısı deyəndə kimlərin adını deyə bilərsən?\n- Şəhriyar Məmmədyarov və Teymur Rəcəbov komandamızın liderləridir.\nİkinci eşalonda Rauf Məmmədov, Eltac Səfərli və Qədir Hüseynovu qeyd etmək lazımdır. Amma ümid edirəm ki, ölkə şahmatçıları arasında mənim də öz layiqli yerim olacaq.\n- Dostların sənin oyunlarını və turnirlərini izləyirlərmi?\n- Əvvəllər bunu bilmirdim, amma ötən il Gənclərin Dünya çempionatında ermənistanlı Karen Qriqoryanı gərgin mübarizədə udduqdan sonra dostlarımdan xeyli mesaj almışdım, onlar mənim bu uğuruma çox sevindiklərini yazırdılar. Dərsə qayıdanda hətta tanımadığım uşaqlar da mənə təbriklər söyləyirdi, çünki dostlarım sosial şəbəkələrdə bu qələbə haqqında məlumatı paylaşmışdı.\n- Şahmatın yaşı varmı və məşğul olmağa hansı yaşdan başlamalısan? Hansı yaşda olmaz deyə bir şey varmı?\n- Yox, qətiyyən, şahmat üçün yaşın böyük fərqi yoxdur deyərdim, hansı yaşda başlayırsan başla, əsas əzmkarlıqla, məqsədyönlü şəkildə məşğul olmaq lazımdır. Özünə əmin olmalısan, uğursuzluqlardan ruhdan düşməyərək geriyə çəkilməməlisən!\n- Nailiyyətlərindən hansılar yadda qalıb?\n- Qazandığım uğurlardan uşaqlar arasında Avropa çempionatının medalları - 2 gümüş və 1 bürünc, Dünya çempionatında 1 bürünc qazanmışam, gənclər arasında bir neçə dəfə Azərbaycan çempionu olmuşam.\nBöyük uğurlarımdan biri 19 yaşında kişilər arasında ölkə çempionu adını qazana bilməyimi sayıram. “Odlar Yurdu” komandasının tərkibində Avropada klublar arasında 4-cü yeri də tuta bilmişdik.\nBir çox müxtəlif səviyyəli beynəlxalq turnirlərdə iştirak etmişəm və qələbələrim də var. İranda, Fransada, Belçikada, Birləşmiş Ərəb Əmirliyində, Ukraynada qalib olduğum turnirlər var.\nAzərbaycanı Rusiyada, Yaponiyada, Vyetnamda, Türkiyədə, Argentinada, Çexiyada, Makedoniyada, Serbiyada, Rumıniyada, İspaniyada, Çernoqoriyada, Polşada layiqinicə təmsil etmişəm.\n- Bəs son ildə hansı uğurların yadda qalıb?\n- Bu il bir neçə turnirlərdə müvəffəqiyyətlə çıxış etmişəm. Türkiyədə “Ordu open” turnirdə ikinci olmuşam.\nMoskvada tələbələrin turnirində 3-cü yeri tutmuşam. 20 yaşlıların Dünya birinciliyində uzun müddət liderlər qrupuna daxil idim, amma sonda 5-ci yeri tutdum. Bu da yaxşı nəticə kimi hesablana bilər.\nTürkiyədən Ankaranın ONUR komandasında oynamaq dəvəti almışdım və başçılıq etdiyim komanda birinci dəstə turnirini uğurla keçirdi və qalib oldu. Rumıniyanın Arad şəhərində güclü turnirdə 1-3-cü yerləri bölüşdüm, ondan dərhal sonra isə Belçikanın Brasçat şəhərində açıq turnirdə qalib oldum.\nƏsas isə mənim oyunumun digər səviyyəyə qalxmasıdır. Çünki 2600 əmsallı şahmatçılarla görüşlərimin çoxunda uğurla oynamağa başlamışam, yaddaqalan qələbələrim oldu. Hətta ilin son turniri “Əl-Əyn open”də 2711 əmsallı Ukrayna şahmatçısını məğlub etdim. Bu isə dünyanın top-oyunçularının səviyyəsinə yaxındır.\nÇəkilişdə göstərdikləri köməyə görə “Şıkıdım” restoranına, Eminə təşəkkür edirik.\nŞərqşünas: Həftar Liviya siyasətində tarixi rol oynaya bilər - MÜSAHİBƏ